Getxotik Iruñera, 2022ko udazkenean jokatuko da XVIII. Bertsolari Txapelketa Nagusia - Debagoiena - Goiena.eus\nGetxotik Iruñera, 2022ko udazkenean jokatuko da XVIII. Bertsolari Txapelketa Nagusia\nJon Irizar Aranguren 2021-10-26 15:37\n2017ko Bertsolari Txapelketa Nagusiko finaleko une bat, Barakaldoko BECen (Argazkia: Gari Garaialde)\nGaur aurkeztu du Euskal Herriko Bertsozale Elkarteak Bertsolari Txapelketa Nagusiaren 18. edizioa. Getxon ekingo diote 36 bertsolarik hitz, doinu eta errimen lehiari; irailaren 24an, zehazki. Finala, aldiz, abenduaren 18an jokatuko da Iruñean. Finala Nafarroa Arena pabiloian egitea izango da, hain zuzen, txapelketaren berritasun nagusia.\n2021eko udazkenean egitekoa zen txapelketa atzeratu ostean, gaur aurkeztu du Euskal Herriko Bertsozale Elkarteak XVIII. Bertsolari Txapelketa Nagusia. Nafarroako, Bizkaiko zein Xiberua, Lapurdi eta Baxenabarreko Bertsolari Txapelketak egiten ari dira uneotan, eta Gipuzkoa eta Arabako sailkatuekin batera osatuko da oholtzara igoko diren 36 bertsolarien zerrenda.\nGetxon emango zaio hasiera lehiari 2022ko irailaren 24an, eta "euskararen lurralde osoa zeharkatu ostean", Iruñean jakingo da nork jantziko duen Maialen Lujanbiok 2017an BECen bururatu zuen txapela. Zortzi finalisten eta milaka bertsozaleren azken geltokia izango da, hain zuzen, txapelketa honen berritasun nagusia.\nDonostian lehen 13 edizioen finala jokatu ostean, Barakaldoko BECera egin zuen jauzi azken saioak 2005ean. Maialen Lujanbiok (2009 eta 2017), Andoni Egañak (2005) eta Amets Arzallusek (2013) jantzi dute txapela bertan, eta 18. edizio honetan Iruñeko Nafarroa Arenan jarriko zaio txapelketari ginga.\nBertsozale Elkarteak adierazi duenez, "ibiltaria da Bertsolari Txapelketa Nagusia. Euskal Herrian zehar, herrialdez herrialde, herriz herri, eragitea eta bertsolaritza sustatzea da helburua". Bide horretan, eta pabiloiak "beharrezkoak diren azpiegiturak eskaintzen dituela" aztertu ondoren, finala Iruñera lekualdatzea erabaki du elkarteak, Nafarroan bertsolaritza sustatzeko egindako "ahalegin handiari" segika eta Iruñerrian eragin asmoz.


Esteribar | Ondare Arkeologikoa\nIbarrak igarobide gisa bizi izandako historiak eta zibilizazio desberdinen joan-jinek osatu dute egungo bailarako ondarea.\nHainbat monumentu megalitiko daude Esteribarren, besteak beste, Iragialdeko Baiarneguiko trikuharriak, edo Armaia inguruko Baratxueta mendiaren hegalean direnak. Eugitik hurbil ditugu Gurutxaga, Amuz eta Arbaieta ere.\nBerriki, erromatar miliario bat aurkitu da bailaran, Antonino A34 ibilbidean agertzen den XXXIV bidearen adar baten pasabidea kokatzen duena. Inguruko haranetan egindako aurkikuntza arkeologikoek egiaztatzen dutenez, Ab Asturica Burdigalam (Astorga-Bordele) bidean barna, hurbil diren Artzibar eta Erro ibarretatik igarotzen zen bide hau. Erdi Aroan Akitania Bidea bezala ere ezagutu zen. Bestetik, burdin aroko hainbat kastro ere badira bailaran zehar, honen adibide dugu besteak beste Zubiriko herrian kokatzen den Mureluko kastroa.\nAntzina-antzinatik da ezaguna Ibarra zeharkatzen zuen erromatar galtzadak bailaran izandako garrantzia. Bidarri hau Donejakue Bidearen zati bihurtu zen, eta gaur egun Bide Frantsesa bezala ezagutzen da, XI. eta XI. mendeen artean sortu eta erromes ibilbidea izateaz gain, Europa arteko kultur trukerako ibilbide garrantzitsua.\nEzin dugu ahaztu Eugiko Errege Munizioen Fabrika. Nafarroako Gobernuak Kultur Intereseko Ondasun (KIO) izendatu zuen 2016an, monumentu eta gune arkeologiko izendapenarekin. Eugiko Kontzejuak bere berreskurapen arkeologikoa sustatu zuen mugaz gaindiko "Yelmo" programaren baitan. Programa hori Nafarroako Magnesitak enpresak eta Europar Batasunak finantzatu zuen Feder funtsen bidez, Pirinioetako Lan Elkartearekin lankidetzan. Armaola monumentu multzo bat da, 10.000 m2 hartzen dituena, non antzinako herrigunean 500 pertsona inguru bizi izan ziren.\nXVIII. mendeko garaiaren distira hura, egiturara mugatzen da egun. Arga ibaiaren gaineko arkuak dira hobekien kontserbatu diren aztarnak.\nFrantziako mugaren ondoan toki estrategikoan kokatua, arma zein munizioak fabrikatzeko beharrezkoak ziren baliabide natural ugari zeuden bertan. Horrela, mendiko ezpondaren contra kokatu zen Eugiko Errege Arma Fabrika. Olaberriko parajean izan zen hori, eta jardunean jarraitu zuen 1794an frantsesek Konbentzioko Gerran suntsitu zuten arte. Kanoientzako munizioa eta burdinazko arma arinak ekoizten zituzten gehienbat, eta zerbitzua eman zuen urteetan, erantsitako herrixka bat sortu zen bertan, eskola, mediku etxe, kapera eta hilerri eta guzti.\nXVIII. mendean industria aitzindari hau Koroarentzat funtsezkoa izan bazen ere, Eugiko armagintzan bazen beste aurrekaririk ere, izan ere, bere garaian, hiru burdinola izatera iritsi baitzen Eugiko herria.\nXV. eta XVII. mendeen artean, Olaondo inguruan izan zen burdinola horietako bat, egungo urtegiaren azpian, hain zuzen ere. Ondoren, Olazar ingurura aldatu zen, 4 km ibaian gora. Egun, Urkiagako mendatetik Iruritarako bidegurutzea dugu bertan. Filipe II.ak 1536an erosi eta Milango eliteko armaginak jarri zituen bertan lanean. Horrela, kaskoak, armadurak, burdinurtuzko ponpak, granadak eta kalibre ezberdineko munizioa egin izan ziren han. Munduko onenen artean daude arma eta ekoizpen horietako asko, hala nola Filipe III.a eta Filipe IV.aren haur-armadurak. Gaur egun, Madrilgo Armeria Museoan ikus daitezke.\nGaur egun, Eugiko Errege Arma-olaren hondakinek bere egituraren esentzia mantentzen dute, eta arku eta harresietako batzuk ikus daitezke, Kintoko pagoen itzaletan, sastraken artean ezkutaturik.\nErrege Arma-olaren historia ezagutzeko: Olondo Eugiko Erreferentzia Zentroan eta www.eugi.es webgunean duzue informazioa.


Suitza, Alpeetako herrialdea | Consumer\nSuitza, Alpeetako herrialdea\nSuitzako gastronomian germaniar, frantses eta italiar joerak nahasten dira.\nSuitzako gastronomia askotarikoa da, Alpeetako herrialdea bezala. Kantoiek bezala, Alemaniako, Frantziako eta Italiako joerak konbinatzen ditu.\nHaragia eta gazta\nKarta suitzarretan inoiz falta ez diren oinarrizko bi produktu, edozein puntutan daudela ere, kalitateko haragia eta gazta dira. Ahal den guztietan, bi osagai horiek edozein plater tipikotan parte hartzen dute.\nFrantziako sukaldaritzan, Galako Alpeetako plater tradizionaletako bat hartu dute. Bernet platte delakoa, haragi egosi mota desberdinekin, saltxitxekin,\npatatak eta aza. Fondueak ere, Saboyako espezialitateak, mugak gainditu ditu. Gaztelaniarako itzulpena “urtua” da, eta halaxe gertatzen da gazta zati txikiekin —gruyère eta behi gaztarekin— eta mahaiaren erdian jarritako eltze batean berotzen den olioarekin, mahaikide bakoitzak, pintxo baten laguntzaz, gazta urdaitegiko zati bat edo saltsekin lotzen den haragi frijitu bat zerbitza dezan.\nBeste errezeta tipiko bat raclette izenekoa da, aparatuaren izena hartzen duena, gorri biziaren aurkako erresistentzia, non urtzen ari den gazta-zati handi bat zulatuta baitago, eta, horrekin, mahaikideak patata egosiak igurzten baititu. Edo rostia, patata egosi birrinduak eta haragiz lagunduta daudenak.\nAlemaniatik iristen da saltxitxak dastatzera. Wurt izena dute, eta freskoak, egosiak, jan daitezke.\nedo ketuak. Behi-haragia, lehorra eta ondua dute.\nItaliako herentzia sukaldaritzan gauzatzen da knöflioaren bidez, irinarekin eta gari-semolarekin egiten diren bolatxoen bidez.\nSuitzan txokolateak bere izena du. Leku garrantzitsua hartzen du eguneroko dietan, kaloriak ematen dituelako neguko tenperatura luzeei aurre egiteko. Baina ez da elikagai energetiko hutsa. 2.000 metrotik gorako gailurren itzalean bazkatzen duten behien esnea bereziki ona da kakaoarekin nahasteko. Horregatik, Belgika txokolate beltzaren sinonimoa bada, Suitza esnearen sinonimoa da. Bonboietan edo goi-sukaldaritzako osagai gisa.\nBere orografiak disimulatzen badu ere, Suitza ardoen lurraldea da. Caldos blancos-ek Italiarren eta Borgoñatarren aurka egiten dute, kalitatez. Garagardo-eskola ere oso mingotsa da, baina fruta-arbola da ezagunena, basa-larreen originaltasunagatik eta zaporeagatik. “Badaki Suitzari”, esan dute probatzen dutenek.\nAlpeak francesas-eu joerak país-eu suitzar


Oporren ostekoak - - Goiena.eus\nInazio Arregi 2014-09-12 11:15\nOporren osteko sindrome, ohiturak eta sorpresak. Dagoenik ere ez dakit.\nEz dut sekula ezagutu. Nagikeria sano bat, igarotako egunen nostalgia bat, iraila nota onarekin gaindituko ote dudan zalantza; hori bai, baina sindromerik? Jaurlaritzako lehen bilera Miramar jauregian, haurrak eskolaratzeko prestakizunak, euskal jaiak nonahi, Donostiako estropadak, eta horien guztien gainetik, igarotako egunetako bizipenak entzungo dituen pazientziadun bat aurkitzea dira lanera itzultzen garen hileko gertaera nagusiak.\nEz da faltako intrantsigentziaren eredu bihurtu den Hondarribiko alardearen yin-yang konpon ezina. Etsipengarria da, neska edo mutil gazteak Betiko alardea dioten pankartak eskuan, betikoan parte hartu ezin eta bere alardeaz disfrutatu nahi duten gizon-emakumeen jarduna oztopatzen ikustea.\nJ. Cortazarrek, Rayuela-n, bestea konbentzitu nahi eta kontrako iritzia inoiz ez onartzeko ohitura espainiar-argentinarra aipatzen du. Ez dago urruti joan beharrik gure inguruan adibide franko ikusteko. Hondarribikoa nabarmenena izanik, beldur naiz ez ote den Oñatin horrelako zerbait gertatzen ari jaietako danborradaren inguruan.\nEz dut gaia ezagutzen eta ez dut inoiz interes txikiena ipini danborradan. Iritzia emango banu ez nuke gauza onik esango, ez orain artekoaz, ez honen ordez egingo den beste desberdin batez. Azken batean, desfileak beti desfile izango dira.\nDonostiako piraten eta Bilboko konpartsen arrakastak hiru elementutan oinarritu dira: herritarrak, parte-hartzaileak, pluralak. Eta irudimena eta berritasuna. Gauza desberdinak sortzea.\nSasoi batean, Bizkaiko kostako herri batean bi danborrada egoten omen ziren. Ez da herri baten bizikidetzarako eredu onena. Herritarrak, parte-hartzaileak eta pluralak izango diren irtenbideak proposatzea beste aukerarik ez dago, baina jarrera espainiar-argentinarrak albora utzi behar dira. Hala uste dut.


'Inondik inora' umeentzako antzezlana taularatuko dute larunbatean, Baztartxon - Urola Kostako Hitza : Urola Kostako Hitza\n'Inondik inora' umeentzako antzezlana taularatuko dute larunbatean, Baztartxon\n18:00etan izango da emanaldia, eta aktoreek umorea eta poesia uztartuko dituzte zuzeneko musikarekin. Sarrerak lau eurotan erosi ahal izango dira antzokiko leihatilan.\nBenetan Be konpainiak ekoitzitako Inondik inora antzezlana ikusteko aukera izango da etzi, zapatua, Baztartxo antzokian. Patricia Urrutiak gidatutako lana da taularatuko dutena, eta umorea eta poesia uztartzen ditu obrak. 4 urtetik gorako umeei zuzendutako lana da, eta zuzeneko musikarekin, euskara eta ingelesa uztartzen dituzte aktoreek. Obraren helburua da umeen jakinminean eta desobedientzian eragitea.\n18:00etan hasiko da emanaldia, eta sarrerak lau eurotan jarriko dituzte salgai, Baztartxoko leihatilan.\nMaxixatzenek, bere aldetik, antzezlana ikusteko lau sarrera zozkatu ditu, Udalaren laguntzarekin. Herritarrak bihar bitartean parte har dezakete zozketan.\nEider Garate: "Turinen gaudenontzat bizi dugun egoera baino gogorragoa da gure familiek duten kezka"


Agurain – Memoria Eraikiz. Indarkeria matxisten biktima eta biziraun duten emakumeen ahotsak biltzen dituen ikuskizuna – LAIA Eskola\nAgurain – Memoria Eraikiz. Indarkeria matxisten biktima eta biziraun duten emakumeen ahotsak biltzen dituen ikuskizuna\nIrailaren 25(e)an @ 17:00 - 20:00\nLantaron – Elkarlaneko murala indarkeria matxistaren aurka »\nMEMORIA ERAIKIZ ikuskizunak, diziplina anitzeko instalazio artistiko baten bidez, “Flores en el Asfalto. Indarkeria matxisten kausak eta eraginak indarkeria matxisten biktima eta biziraun duten emakumeen bizitzan” izeneko ikerketan bildutako zenbait bizitza-historia zabaltzea du helburu.\nEmakume hauen kontakizunek indarkeria beren bizitzetan izan dituzten inpaktuak azaltzen dituzte, bai eta nola aurre egin dieten ere. Eta ingurunetik eta jendartetik zer espero duten jakingo dugu.\nEzinbestekoa da hainbat indarkeria bizi izan dituzten emakumeen ahotsak gure memoria kolektiboan integratzea, indarkeria matxistei berriro eragiten laguntzeko eta, horrela, jendartearen iruditeria aldatzeko. Indarkeria horien egungo ikusezintasunak, erruduntasunak eta biktima diren emakumeei ezarritako isiltasunak beharrezkoa egiten dute indarkeria matxisten biktima eta biziraun duten emakumeen memoria berreskuratzea Egiaren, Justiziaren eta Erreparazioaren bila.\nIrailak 25, 3 emanaldi: 17:00, 18:00 eta 19:00\nJarduera honetarako, gehienez ere 15 lagun sartzen dira emanaldi bakoitzean.\nMusika Eskola, Zapatari Kalea 33, Agurain\nleire@mugarikgabe.org / 945 30 12 00 / berdintasun@arabakolautada.eus\nWEB Formularioa / leire@mugarikgabe.org / 945 30 12 00 / berdintasun@arabakolautada.eus


Arthur Wellesley - Wikipedia, entziklopedia askea.\n(«Wellingtongo dukea» orritik birbideratua)\nArtikulu hau lehenengo dukeari buruzkoa da; beste esanahietarako, ikus «Arthur Wellesley (argipena)».\nArtikulu hau britainiar militarrari buruzkoa da; beste esanahietarako, ikus «Wellington (argipena)».\nArthur Wellesley, Wellingtongo lehen dukea, (1769ko maiatzaren 1a – 1852ko irailaren 14a) Erresuma Batuko militarra eta politikaria izan zen, XIX. mendeko nabarmenduenetakoa, Irlandako noblezia protestanteko jatorrikoa.\n1841eko irailaren 3a - 1846ko ekainaren 27a\n← William Lamb, 2nd Viscount Melbourne (en) - Henry Petty-Fitzmaurice, 3rd Marquess of Lansdowne (en) →\n1834ko azaroaren 17a - 1835eko apirilaren 8a\n← William Lamb, 2nd Viscount Melbourne (en) - William Lamb, 2nd Viscount Melbourne (en) →\n1834ko azaroaren 17a - 1834ko abenduaren 9a\n← William Lamb, 2nd Viscount Melbourne (en) - Robert Peel →\nErresuma Batuko Barne Ministro\n1834ko azaroaren 15a - 1834ko abenduaren 15a\n← John Ponsonby - Henry Goulburn (en) →\nAtzerriko Harremanetarako eta Commonwealtherako ministroa\n1834ko azaroaren 14a - 1835eko apirilaren 18a\n1828ko urtarrilaren 22a - 1830eko azaroaren 16a\n← Frederick John Robinson, 1st Viscount Goderich (en) - Charles Grey (Greyko II. kondea) →\n1828ko urtarrila - 1830eko azaroa\n← Francis Rawdon-Hastings, 1st Marquess of Hastings (en) - Stapleton Cotton, 1st Viscount Combermere (en) →\nambassador of the United Kingdom to France (en)\n← Thomas Spring Rice, 1st Baron Monteagle of Brandon (en) - George Hamilton-Gordon, 4th Earl of Aberdeen (en) →\nArthur Colley Wellesley\nDublin, 1769ko maiatzaren 1a\nBritainia Handia eta Irlandako Erresuma Batua 1801eko urtarrilaren 1a)\nDangan Castle (en)\nWalmer Castle (en) , 1852ko irailaren 14a (83 urte)\nCatherine Wellesley, Duchess of Wellington (en) (1806ko apirilaren 10a -\nArthur Wellesley, 2nd Duke of Wellington (en)\nLord Charles Wellesley (en)\nGerald Valerian Wellesley (en)\npolitikaria, diplomazialaria eta armadako ofiziala\nKnight of the Order of the Holy Spirit (1815eko azaroaren 27a)\nUrrezko Ardi-larruaren Ordenako zalduna (1812ko abuztuaren 7a)\nKnight Grand Cross of the Military Order of William (1815eko uztailaren 8a)\nGrand Cross of the Royal and Military Order of Saint Hermenegild (1817ko otsailaren 1a)\nGrand Cross of the Order of the Tower and Sword (1811ko urriaren 18a)\nKnight of the Order of the Elephant (1815eko uztaila)\nKnight Grand Cross of the Order of Saint Ferdinand and of Merit (1817ko uztailaren 16a)\nUrrezko Ardi-larruaren Ordena (1812ko abuztuaren 7a)\nMilitary Order of the Tower and Sword\nOrder of St. George (1814ko martxoaren 4a)\nNapoleondar Gerretan, bere agintea entzutetsu bilakatu zen Iberiar Penintsulako Gerran. 1812an Wellingtongo markes izendatu zuten, Gasteizko guduaren ostean berriz (1813) zelai-mariskal. 1814ean Wellingtongo markes izatetik duke izatera igaro zen, lortutako garaipenengatik. Bere armadako ibilaldiaren gailurra Waterlooko guduan etorri zen, non, von Blucherrekin batera, Napoleon Bonaparte behin betiko azpiratu baitzuen.\nOndoren, politikagintzan hasi zen, eta bitan Erresuma Batuko Lehen Ministro izan zen, tory alderdiaren izenean, eta Lorden Etxeko buru nabarmenduenetakoa izan zen 1846an erretreta hartu arte.\nGasteizen (Araba), kale batek haren izena du: Wellingtongo Dukearen kaleak, alegia.\nDublin jaioterrian, haren omenezko Wellington monumentua dago.\nWikimedia Commonsen badira fitxategi gehiago, gai hau dutenak: Arthur Wellesley\nArthur Wellesley (argipena), izen bereko familiako zazpi kideak\nAzken aldaketa 11 apirila 2020(e)an, 14:04(e)tan\nOrriaren azken aldaketa: 11 apirila 2020, 14:04.


Bertan behera utzi dituzte asteburuan egitekoak ziren ibai garbiketak Azpeitian eta Zestoan - Urola Kostako Hitza : Urola Kostako Hitza\nBertan behera utzi dituzte asteburuan egitekoak ziren ibai garbiketak Azpeitian eta Zestoan\nIbaiko urak handi datoztelako erabaki dute auzolana bertan behera uztea. Azpeitian Agenda 21 egitasmoaren baitan ziren auzolana egitekoak. Ez dute ibai garbiketa egiteko beste datarik zehaztu. Zestoan, aldiz, Astinduk antolatzen du ibai garbiketa, eta auzolana uztailaren 7an egingo dutela jakinarazi dute.\nAzpeitian eta Zestoan ibai garbiketak egitekoak ziren hurrengo egunetan. Azpeitian ostiralean ziren ibai garbiketa egitekoak, eta Zestoan, berriz, larunbatean. Baina uraren emaria handia denez, ibai garbiketa bertan behera uztea erabaki dute antolatzaileek.\nIbai garbiketa eskolako Agenda 21 egitasmoaren barruan antolatu ohi dute urtero Azpeitian. Oraingoz, ez dute auzolana egiteko beste datarik zehaztu. Zestoan, aldiz, Astinduk antolatzen du, eta horiek beste data bat zehaztu dute ibai garbiketa egiteko: uztailaren 7a.


“Child Leaders” proiektuak heroi bilakatzen ditu IMQ kliniketako paziente txikiak\nIMQ kliniken Leuntze Planaren barruko “Child Leaders” proiektuak hainbat neurri hartu ditu txikien estresa, antsietatea eta mina murrizteko.\nAurrerapen teknologikoek baliabiderik sofistikatuenak eta eraginkorrenak jartzen dituzte pazienteen eskueran horiek behar izaten dituzten zainketak bermatzeko, baina, paradoxikoki, arreta eta tratu onberatik aldendu egiten dituzte zenbaitetan. Testuinguru horretan, IMQ klinikek apustu irmoa egin dute osasun-arretak eta konpainia leuntzearen alde, enpatia eta tratu pertsonalizatuagoa modu eraginkorrean sustatzeko.\nZaila da gaixotasunarekin batera sufrimendu pitin bat ez egotea, baina egoera hori leuntzeko, pazienteari inguru amultsua, hurbila eta berotsua eman dakioke. Helburu horrekin, IMQko Zorrotzaurre eta Virgen Blanca klinikek Leuntze Plana abiarazi dute, hots, hainbat ekintza, pazientea ongi sentiarazteko ez ezik, osasun-zerbitzuaren partedun egiteko ere.\nPlan horren barruan, garrantzi handia du “Child Leaders” proiektuak: azpiegiturak, baliabide materialak eta langileak egokitzen saiatzen da, umeen osasun eta segurtasun klinikoko beharrak betetzeko asmoz, gaixotasun edo ebakuntza kirurgiko bati aurre egiten diotenean beren buruak txapeldun senti ditzaten.\n“Child Leaders” proiektuak ekimen hauek barne hartzen ditu, besteak beste:\nMusika jaiotzean; musika-terapiako tailerrak, Ama berrien solairuan, ama-bikotekide-haurtxoaren arteko elkarreraginaren eskutik.\nZuretzat egindako panpina; Pediatriako Larrialdietako zerbitzuan umeen eta inguruaren arteko elkarreragina sortzen da. Hortaz, ingurua baldintzetara eta urte-sasoietara (Marijaia, Olentzero…) moldatzen dugu eta horien arabera apaintzen dugu, beti material birziklatuaz eta Pediatria zerbitzuko profesionalen arte berritzailearen eskutik.\nZein koloretakoa da zure ametsa?; batzuetan, analisi kliniko edo proben emaitzen zain egon beharra dago eta umeei denbora azkar igaro dakien, ametsak eta ilusioak, bizitzan zer izan nahi duten alegia, marrazteko desafioa egiten diegu. Umeen marrazkiek Pediatriako Larrialdietako beiratea animatzen dute.\nHeroia ebakuntza-gelan; adoreari diplomak, puxikak… Ospakizuna eta aintzatespena, ebakuntza kirurgikoa egingo zaien umeentzat, horiek lasaitu eta animatzeko, ebakuntza-gela eta anestesia osteko errekuperazio-unitatea girotzen dituzten profesionalei esker. Halaber, Unitate horretan badago txoko bat umeak esna daitezen, eta horrek, asepsia neurriak gorabehera, umeen adinarekin bat datorren erosotasun-itxura du.\nEbakuntza-gelara, autoz; Zorrotzaurre klinikaren ekimen horrek, Estatuan aitzindaria denak, tratamendu kirurgikoa behar duten umeak ebakuntza-gelara lasaiago joan daitezen oso eraginkorra dela erakutsi du: auto horiek urruneko kontrolaz gidatzen dira, eta umeak beren gurasoengandik banatzen diren lekutik ebakuntza-gelarainoko tartean eramaten dituzte.\nGabonak Athleticekin; paziente pediatrikoak gogokoen duten futbol-taldeko jokalariek bisitatzen dituzte Gabonetan, eta bisitari esker, zundaketak, zauriak, minak eta kableak ahaztu egiten dituzte egun batzuez.\nAita edota amarekin hobe beti; umeak, beti gurasoekin, klinikoki edo umearen segurtasunagatik gomendatzen ez bada behintzat. Horrela, gurasoak segurtasun klinikoko protokolo eta prozedura guztien partedun egiten ditugu eta, gainera, umeentzat nahiz gurasoentzat estugarri izan daitezkeen banantzeak saihesten ditugu.\nNahiak betetzen, arimak sendatzen; IMQk lankidetza-hitzarmen bat sinatu du Fundación Pequeño Deseo fundazioarekin gaixotasun kroniko edo larridun paziente txikien ametsak gauzatu ahal izateko, horiei bihotz emateko eta gaixotasuna pairagarriago egiteko. Zeren eta zientifikoki frogatuta baitago nahi bat gauzatzeak emozio onak sortzen dituela eta emozio horiek ondorio itzela dutela umeen ongizatean eta gaixotasunari aurre egiteko moduan, eta ondorioek 9 hilabetez dirautela.\nLarrialdiak, irribarretsu eta malkorik gabe; jakin badakigu osasun-larrialdietara minaz, malkoez eta negarrez joan ohi direla umeak, baina gure profesionalak egoera estresgarri hori leuntzten saiatzen dira beti. Horretarako, baliabide hauek ditugu:\nItxarongelako hormak oihaneko animalia dibertigarriez daude apainduta.\nTelebista bat dago, barre eragiten duten marrazki bizidunekin.\nOrratzak sartu edo umeak miatzerakoan distrai daitezen, langileek marrazki bizidunak erakusten dizkiete telefono mugikorrean edo panpin esekiez eta adore emateko eranskailuez (“oso ondo egin dut”, “ausartena izan naiz”, “ez naiz beldur izan”) baliatzen dira.\nGainera, adoreari diplomak ematen dira, koloreztatzeko super marrazkiekin.\n“Child Leaders” proiektua etengabe ari da bilakatzen, eta laster ekimen berriak jarriko dira martxan.\nNuevo servicio de vacunación infantil en el centro IMQ Colón de Bilbao


Zarauzko Salbide auzoko lehen jaiak balkoietatik ospatuko dituzte - Noticias de Gipuzkoa\nZarauzko Salbide auzoko lehen jaiak balkoietatik ospatuko dituzte\nPandemiak ez die utzi behar bezalako festak antolatzen, baina egitarau xumea aurkeztu dute astebururako\n– a.z. 16.09.2020 | 23:54\nAuzoko jaiak antolatzen ibili diren lagun talde bat. Argazkia: A.Z.\nzarautz – Zarauzko Salbide auzoak "festak" izango ditu lehen aldiz. Urte hasieran, Salbide Auzo Elkartea sortu zuten bertako jaiak ospatzeko helburuarekin, eta pandemiak beraien asmoak hankaz gora jarri dituen arren, egitarau xumea antolatu dute asteburu honetarako, "harremanak sendotzeko eta auzo sentimendua indartzeko".\nAntolatutako ekimen gehienak balkoietatik egingo dituzte. Bihar, 17.00etan emango diete hasiera jaiei eta ondoren, festetarako egin duten abestia aurkeztuko dute Erlo telebistaren bitartez. Irratsaioa, 18.00etan izango da Glamolatik. Iluntzean, topa egiteko ordua iritsiko da (20.00etan) eta DJ Davilak girotuko du momentua.\nLarunbatean, berriz, diana izango da txistulariekin (9.00etan). Arraio irratiarekin irratsaioa egingo dute (11.00etan) eta auzoko txikienen marrazki erakusketa ere antolatu dute (13.00etan). Beste irratsaio batekin ekingo diote arratsaldeari eta 18.30ean Bingoaren txanda iritsiko da. Festak unblenble eginez amaituko dituzte, 20.00etan. Ekintza hauetan guztietan osasun neurriak hartu eta jarraituko dituzte.\nEl euskaltegi de Azpeitia incluye en su oferta las clases por Internet.\nNegozio baterako ideiak aztertzeko tailerra izango da Urola Erdian.


Eukalipto - Wikipedia, entziklopedia askea.\nEukaliptoak (Eucalyptus) (grezieratik: ευκάλυπτος "estali") mirtazeoen familiako eta Eucaliptus generoko zuhaitzak edo zuhaixkak dira.\nEucalyptus gum (en)\nHosto gazteak aurkakoak eta eseriak dituzte; helduak, berriz, txandakatuak, peziolodunak eta larrukarak. Loreak unbela bakanetan daude eta fruitua kapsula-motakoa da. Jatorriz Australia, Tasmania eta Zeelanda Berrikoak dira.\n1 Eukaliptoaren hazkuntza azkarra\n2 Eukaliptoaren ustiapenak dakarren arazoak\n3 Espezie batzuk\nEukaliptoaren hazkuntza azkarraAldatu\nEukaliptoa ezaguna da bere hazkuntza azkarrarengatik. Ustiapen-zikloa 12 urteko izan daiteke, eta ez 25 urtekoa pinuekin bezala, edo askoz urte gehiago espezie autotoktonoekin (pagoa, haritza, gaztaina...). Baina horrek badauka bere alde txarra: prozesu azkar horrek modu esanguratsuan ahultzen du lurraren kalitatea eta bizitza.\nEukaliptoaren ustiapenak dakarren arazoakAldatu\nArturo Elosegi ikertzaileak aztertu du eragin negatibo hori Euskal Herriko Unibertsitatean. Ikerketok erakutsi dute Euskal Herrian eukaliptadiek nabarmen hondatzen dituztela errekak. Eukaliptoaren orbela kalitate txarrekoa da, toxikoa animalia askorentzat. Eukaliptadiz inguratutako errekek orbel gutxiago eta kalitate okerragokoa jasotzen dute baso naturalez inguratutakoek baino. Horrek erreka inguruko onddoak eta ornogabeak kaltetzen ditu.\nGainera, eukaliptadiak matarrasaz mozten dira, alegia, zuhaitz guztiak batera, eta hau oso maiz egiten da, hamabi urtetik behin. Ikerketek erakutsi dute matarrasek kalte handia egiten dutela erreketan, haiek lokazten eta bertako bizidunentzat baldintzak guztiz okertzen. Gainera, ustiapenerako egiten diren pista-sareak oso dentsoak izaten dira, eta pista horiek, matarrasekin batera, lurzoruaren galera dakarte, eta erreken lokaztea areagotzen dute.\nEuskal Herriko basoa ia erabat soilduta zegoela, XX. mende hasieran, foru-aldundiek hazkunde azkarreko espezieak bultzatu zituzten, bereziki intsinis pinua. Garai hartarako erabaki ulergarria izan zen. Mende bat geroago, ordea, mendiak eta gizartea guztiz aldatu dira baina erakundeek pinuen (eta eukaliptoen) monokultiboa bultzatzen jarraitzen dute.\nBasogintza intentsiboaren kalteak eskalarekin lotuta daude. Unada bat eukaliptoz landatzeak eragin txikia du, haran oso bat eukaliptoz estaltzea oso bestelakoa da. Errekei begira, gauza asko egin daitezke basogintzaren eragina murrizteko: ibarbaso naturalak manten daitezke, pista-sareak optimizatu eta basolanak kalterik txikieneko garaietara mugatu, maiz egindako matarrasa oso kaltegarria da eta.\n600 espeziak, inguruan, dira.\n↑ a b Elosegi, Arturo; Larrañaga, Aitor. (2019-04-16). «Basogintzan okerrera» Berria (Noiz kontsultatua: 2019-05-01).\n↑ Elosegi, Arturo. (2018-10-07). «Gure basoen etorkizuna erabakitzeko garaia» Berria (Noiz kontsultatua: 2019-05-01).\nWikimedia Commonsen badira fitxategi gehiago, gai hau dutenak: Eukalipto\nAzken aldaketa 6 iraila 2020(e)an, 14:40(e)tan\nOrriaren azken aldaketa: 6 iraila 2020, 14:40.


Lan esparruak | www.basauri.net\nHasiera › Udala › Erakunde › Lan esparruak\nUdalaren defentsa juridikoa egitea epaiketetan eta epaiketetatik kanpo, nagusiki zuzenean eta, inoiz, kanpoko abokatuen bidez, horien lana koordinatuta. Gobernu organoei zein gainontzeko udal arlo eta atalei, erakunde autonomoei eta sozietate publikoei lege-aholkularitza ematea, hala eskatzen denean.\nHorren egitekoa, Toki Entitatearen eta bere Erakunde Autonomoen egintza guztiak fiskalizatzea da, baldin eta egintza horietan eskubideek eta obligazioek edukin ekonomikoa badute; horrela kudeaketa kasu bakoitzean apligarria zaizkion xedapenei lutu dadin. Fizkalizazio hori bi modutara egin daiteke: aurrez aldetiko kontrolaren bidez edo ondorengo egiaztatze ekintzen bidez.\nBerdintasun Atala eratu zen udalerriko berdintasunik eza aztertu eta emakumeen bazterkeria arintzera bideratutako politika publikoak diseinatu, sustatu eta ebaluatzeko\nBerrikuntza eta Gobernu Irekia\nBere zereginak dira administrazio elektronikoa sustatzea eta zaintzea alor horretako betebeharrak betetzen direla. Basauriko Udalaren eta erakunde autonomoen gardentasuna bultzatzea, eduki generikoak webgunean argitaratzea eta gardentasunari buruzkoak Gardentasun Atarian esekitzea. Kudeaketa teknikoa egitea, eta herritarren parte-hartzea koordinatu eta dinamizatzea. Zerbitzu publikoak hobetu daitezela bultzatzea, eta prozesu horretan parte hartzea.\nDiruzaintza eta finantza-kudeaketa zuzentzea; funtsak, baloreak eta gauzak kudeatu eta zaintzea; kobrantzak eta ordainketak egitea; ordainketa-epeak eta ordaintzeko batez besteko epeak betetzeari buruzko txostenak egitea. Diru-sarreren kudeaketa eta zerga-bilketa zerbitzuak zuzentzea, eta dagozkion prozedurak sustatu eta zuzentzea.\nEnplegua sustatzeko programen kudeaketa. Gazteak lan-munduratzeko eta gizarteratzeko programaren (EBLHZ) kudeaketa.\nDokumentuak euskaratzeko zerbitzua. Euskararen erabilera eta ikastea bultzatzeko programak, euskarazko klaseak eta ikastaroen antolaketa. Dirulaguntzak kudeatu.\nIparralde eta hegoaldearen arteko pobrezia eta berdintasunik ezari aurre egitea dira garapenerako lankidetza-politika publikoen oinarrizko xedeak. Lankidetza Atalak diru-laguntzak kudeatzen ditu GKEekin batera, hegoaldeko herrialdeetan proiektuak abiarazteko eta iparraldeko herritarrak gaur egungo gizarte-ereduak munduko populazioaren gehiengoari eragindako berdintasunik ezaz kontzientziatzeko.\nBasozelai eta San Migeleko Gaztetokiak gestionatzen dira. Gazteriaren Udal Bulegoaren kudeaketa (ZIRT – ZART). MAZ (Musika Alternatiba Zikloa) antolakuntzan parte hartzea. Elkarteei dirulgauntzak.\nxedea udalean zerbitzuak eskaintzen dituzten langileak zuzen kudeatzea da, giza baliabide eskuragarriak hobetuz eta horretarako langileak hautatuz, prestatuz eta udal arloetara atxikiz bete beharreko lanpostu zehatzetara hobekien egokitzearen arabera, baita udaleko langileen lan baldintzak negoziatzea ere.\nAtal honen zeregina da zenbait arrazoi direla-eta egoera zaurgarrian edota gizarte-bazterkeria arriskuan egon daitezkeen basauriarrei Gizarte Zerbitzuen Euskal Sistemako baliabide eta zerbitzuak jasotzeko aukera ematea.\nHerrilanetako Udal Brigada\nHerrilanetako Udal Brigada: zerbitzuen, udal-eraikinen eta hiri-altzariak dituen udal jabari publikoaren mantentze-lanak egiten dituzte.\nHerritarrentzako Arreta Zerbitzua (H.A.Z)\nHerritarrei Udalaren jarduerari, zerbitzuei, administrazioari eta kudeaketari buruzko informazioa ematea. Zenbait alorretako izapideak eta prozesuak kudeatzea: herritarren elkarteak; udal zerga eta ordainketak; obra-lizentziak; herritarren udal errolda; edozein eskaera erregistratzea; egiaztagiriak ematea; Udal Hilerria; datu pertsonalen babesa; abisuak, kexak, iradokizunak eta galderak.\nMusika Eskolaren kudeaketa. Eskola publikoen mantendu-lanak eta kontserbazioa.Ikastetxeetako IGE-ei Dirulaguntzen kudeaketa.\nHirigintzaren arloko informazioa, Plan Orokorra izapidetzea, plan partzialak eta bereziak, xehetasun azterlanak, urbanizatzeko jarduera programak, hirigintza proiektuak, birpartzelazio proiektuak, egikaritze aginduak, aurri-espedienteak, prozedura zehatzaileak, obra handiak edota txikiak egiteko hirigintza lizentziak, partzelazioak, bereizteak, jarduera sailkatuak, aurretiazko jakinarazpena behar duten jarduera sailkatuak, hitzarmen proiektuak, nahitaezko desjabetze espedienteak, lagatzeak, hirigintza hitzarmenak. Atalaren ordenantzak.\nFede publikoa (osoko bilkuren, gobernu batzordeen eta bozeramaileen batzordeen aktak idaztea eta ebazpenen, akordioen, kontratuen, hitzarmenen eta abarren egiaztagiriak egitea) eta Derrigorrezko lege-aholkularitza ematea legeak ezarritako kasuetan (Alkatetzak edota zinegotzien heren batek hala eskatzen dutenean, gehiengo kalifikatua eskatzen duten gaiak direnean edota Legeak hala xedatzen duenean).\nUdaleko prozedura eta zerbitzuen euskarri den azpiegitura teknologikoa kudeatzea (Udala, erakunde autonomoak eta sozietate publikoak). Prozesuak eta zerbitzuak berrantolatzea udal eraginkortasuna hobetzeko helburuarekin. Proiektu eta ebazpide teknologikoak garatu eta sustatzea udal zerbitzuak hobetzeko xedearekin.\nINGURUMENA ETA GARAPEN IRAUNKORRA. Garapen iraunkorragoa sustatzeko planak eta programak diseinatu eta ebaluatzea, Tokiko Agenda 21 edota Energia Iraunkorrerako Ekintza Plana kasu, eta plan horietako ingurumenaren arloko proiektuak gauzatzea. Iraunkortasunean hezteko programak garatzea ikastetxeekin batera, adibidez: Eskolako Agenda 21. Sentsibilizazio kanpainak egitea eta herritarrei ingurumenarekin eta garapen iraunkorrarekin zerikusia duten gaiei buruzko informazioa ematea. Lurzorua ez kutsatzeari eta kutsatutakoa garbitzeari buruzko otsailaren 4ko 1/2005 Legeari lotutako izapideak betetzeko txostenak ematea. Iraunkortasun Kontseilua dinamizatzea.\nZeregin nagusia da Udalaren plangintza sustatzea immigrazioari eta aniztasunaren kudeaketari dagokionean, eta kulturarteko ikuspuntua txertatzea Udaleko arlo guztien programetan. Hona hemen Atal honen zereginetako batzuk: - Gizartearen errealitatearen diagnostikoa sustazea. - Harrera eta gizarteratze programa espezifikoak garatzea. - Zenbait eremutan kulturarteko elkarbizitzari buruzko sentsibilizazioa sustatzeko ekintzak bultzatzea. - Immigrazioan eta aniztasunaren kudeaketan parte hartzen duten erakunde eta sareen (udalarenak zein udalez gaindikoak) arteko koordinazioa erraztea. - Kulturarteko elkarbizitzari eta etorkinei dagozkien diru-laguntzak kudeatzea.\nJaiearako instalazioen eta azpiegituren kudeaketa (eszenatokiak, hesiak, aulkiak, Txosnak, Lonjak, saltoki ibiltariak, barrakak). Elkarteei dirulaguntzak jaien antolakuntzarako.\nUdal Kirol erakundea. Kirola sustatzeko kanpainak. Kirol elkarte eta klubei dirulaguntzak.\nKontabilitatearen kudeaketa eta aurrekontuen egikaritzea.\nKontratazioa eta Zerbitzuak\nHonako prozedura hauek izapidetzea: obren kontratazioari buruzkoak; obra publikoen emakidei buruzkoak; zerbitzu publikoak kudeatzeari buruzkoak; zerbitzuei buruzkoak; hornikuntzei buruzkoak; sektore publiko eta pribatuaren arteko elkarlanari buruzkoak; eta Basauriko Udalaren administrazio prozedura bereziak eta pribatuak. Atalari esleitutako aurrekontu partidak kudeatzea kontabilitate-fase guztietan. Ondoko zerbitzu hauek kudeatzea: errepideen garbiketa; hondakinen bilketa; eraikin publikoen garbiketa; lorezaintza; arrapalen eta igogailuen mantentze-lanak; haur-jolasen mantentze-lanak; komunikazioa; San Migeletik Basauriko metro geltokiraino doan lanzadera; eta zenbait mantentze-lan.\nEkonomiko-finantzario eta Aurrekontu kudeaketaren barne kontrola eta fiskalizazioa. Ekonomía Arloaren Buruzagitza.\nJarduera kulturalen antolaketa (dantzaldiak, gabonak, udalekuak, dantza agerketa). Kultur elkarteei eta ikastetxeetako IGE-ei dirulaguntzak.\nHerriko merkataritzari laguntza eskaintzea, horiek dinamizatu eta modernizatzeko ekintzen bidez. Merkatari Elkarteari dirulaguntzak eman bere jarduerak finantzatzeko.\nUdal Artxiboa, Aseguruak, Ondare erantzukizunari buruzko erreklamazioak, Udal ondarea, Udal etxebizitza eta lonjak, Ondasun eta/edo zerbitzuen administrazio emakidak, Kanonak, Udal aparkalekuak.\nOsasuna, Animalien babesa eta Drogomenpekotasuna\nAnimaliekiko errespetua sortzeko jarduerak, garbitasunaren aldeko jarduerak eta sentsibilizazio-kanpainak. Animaliak jasotzeko zerbitzua kontratatzeko zuzkidura ere programa honen barnean kudeatzen da. Droga-mendekotasuna prebenitzea eta udalerrian beharrezkotzat jotzen diren prebentzio-jarduerak garatzea. Udal hilerria kudeatzea.\nPrentsa eta protokolo\nPrentsa eta Protokolo bulegoak udal kudeaketari eta Basauriko Udalak sustatutako jarduketa, zerbitzu eta programei buruzko informazioa sortu eta zabaltzen du. Horrez gain, Udalaren ordezkaritza duten ekitaldietako protokolo-alorra koordinatzen du.\nUdalerrietako agintariak, eraikinak eta instalazioak zaintzea eta babestea. Herrigunean trafikoa arautzea, seinaleztatzea eta zuzentzea.Trafiko-istripuei buruzko atestatuak egitea. Administrazio antolaketa, ordenantzei dagokienez. Polizia judizialaren zereginetan parte hartea. Laguntza ematea istripu, hondamendi edo zorigaitz publiko kasuetan. Prebentzio izapideak eta delituak eragotziko dituzten eginbideak burutzea. Espazio publikoak zaintzea eta manifestazioetan edo jendetza elkartzen denean ordena mantentzen laguntzea. Gatazka pribatuak konpontzen laguntzea.\nNagusientzako aisialdiaren programazioa. tlfnoa: 944666422 (Kalero)-944666562 (Arizgoiti)-944666340 (Basozelai)-944666300 (OIAC)\nObren lizentzien buruzko eta jarduera lizentzien buruzko txosten teknikoak egitea, ikuskatze lanak eta ofiziosko jarduketak. Obra publikoen proiektuak eta eraikin publikoen eraberritze eta mantentze proiektuak zuzendu, koordinatu, kontrolatu eta idatzi. Era berean, txosten teknikoak egiten dira, gune publikoetan egiten diren obrei buruzkoak, eraikin publikoko kudeaketari buruzkoak, eta abar. Poiektuentzako planoak egitea, datuak jasotzea obran bertan, artxibo digitalak maneiatu eta eraldatu, udal sareen planoak kudeatzea.\nZerga Bilketako Atalak diru-sarrera publikoen bilketa eraginkorra bermatu behar du, herritarrei ordainketa betebehak ahalbideratuz eta erraztuz (helbideratzeak, ordainketa zatiketak)\nZergen Gestioa eta Ikuskaritza\nZergen kudeaketa: Zerga likidazioak kudeatzea obrak edota ekonomia jarduerak egiteagatik, ibilgailuak jabetzan edukitzeagatik, ondasun higiezinak jabetzan izan edota besterentzeagatik, hirigintza lizentziak emateagatik eta jabego publikoan sarbideak, aparkaleku erreserbatuak, terrazak eta abar izateagatik. Zerga likidazioak direla-eta jarritako errekurtsoak eta erreklamazioak erantzutea. Katastroa kudeatzea, Bizkaiko Foru Aldundiak hala eskuordetuta. Zergen ikuskaritza: Pertsona fisiko eta juridikoen zerga-egoera egiaztatzea eta ikertzea. Zergen alorreko arau-hausteak direla-eta izapidetutako zigor espedienteak izapidetzea.


Luberri: Sound Juicer zure musika CDtik erauzteko\nSound Juicer zure musika CDtik erauzteko\nErosi duzun diskoa, ordenagailuan edo telefonoan edo mp3-erreproduzigailuan entzun nahi baduzu diskoaren kantak erauzi edo ripeatu behar dituzu. Hori egiteko Linuxen ezagutzen dudan aplikaziorik interesgarriena Sound Juicer CD Ripper da.\nOso erraz funtzionatzen du. Behin aplikazioa abiatu ondoren CDa unitatean sartu eta detektatzen du. MusicBrainz datu-basera jotzen du tituluak deskargatzeko. Datu-base honetan datuok ez badaude diskoaren titulua, artista eta kanten tituluak eskuz sartu beharko ditugu.\nErauzketa hasi aurretik nola eta zein formatuan erauzi behar duen zehatz dezakezu hobespenetan:\nBatez ere garrantzitsua irteerako formatua da. Kontuan izan formaturik hoberena ez bada ere MPEG Layer 3 Audio, alegia mp3 formatua, hautatu beharko duzula mp3 erreproduzigailuan entzun nahi baduzu zeren eta gailu horiek ez ohi dute bestelako formaturik onartzen.\nErauzteko esan eta gero gailura pasa.\nAplikazioa instalatzeko Ubuntun software-zentrotik egin dezakegu eta Debianen oinarritutako distribuzioetan terminalean honako hau itsatsi eta exekutatuta:\nAplikazioa euskaraz dabil, laguntza eta guzti, Mikel Olasagasti eta Iñaki Murgoitio librezaleei esker.\nBeste aplikazio interesgarriak Linuxerako\nEtiketak: multimedia, musika, softwarea\nMartin Lizeaga 14/1/12 19:18\nOso lan ona Alex!\nJaitsitako aplikazio batzuri buruz komentatuko dizut hurrengo batean\nAnonimoa 14/2/11 16:32


Segurtasun akats larria WhatsAppen — Gaztezulo\nSegurtasun akats larria WhatsAppen\nSegurtasun akats larria WhatsAppen iOS eta Android mugikorretan software espioi bat instalatzeko aukera izan dute hackerrek; Apparen arduradunek oraindik ez dakite 1.500 milioi erabiltzailetatik zenbat kaltetu diren. https://www.gaztezulo.eus/albisteak/segurtasun-akats-larria-whatsappen https://www.gaztezulo.eus/albisteak/segurtasun-akats-larria-whatsappen/@@download/image/whatsappestafas-323545ea7c8253f5a79bdac87425ae2c-1200x800.jpg\niOS eta Android mugikorretan software espioi bat instalatzeko aukera izan dute hackerrek; Apparen arduradunek oraindik ez dakite 1.500 milioi erabiltzailetatik zenbat kaltetu diren.\nIsraelgo espioi talde batek WhatsAppen segurtasuna apurtzea lortu du, eta dirudienez, iOS zein Android mugikorretan software espioi bat instalatu dute. Halaxe onartu dute mezu aplikazioaren arduradunek; dena den, oraindik ez dakite zenbat mugikorretan sartzea lortu duten. Arazoa konpondu bitartean, WhatsAppeko bertsio berriena eguneratzea gomendatu dute.\nPegasus izenarekin batailatu dute software espioia, eta mugikorretan gordetako datuak biltzeko gaitasuna du, erabiltzaileen pribatutasuna kinka larrian ipiniz. Dirudienez, giza eskubideen aldeko hainbat talde kaltetuen artean daude, eta beraz, badirudi erasoa kontratupean egin dela.\nHain zuzen, NSO Group espioitza enpresa israledarra erasoaren atzean dagoela susmatu dute; ez litzateke lehen aldia izango. Oraingoz, mugikorra babesteko modu eraginkorrena app-a eguneratzea da; hala, iOSen 2.19.51 bertsioa eta Androiden 2.19.139 bertsioa dutenak babestuta daude, teorian behintzat.


Creado: Sábado, 30 de Mayo de 2009 14:30\tAutor: Prentsa zerbitzua\tGaur, maiatzaren 30ean, egin da Joseba Lakarra euskaltzainaren sarrera-ekitaldia Arratzuko San Tomas elizan. Lakarra, 2007ko ekainaren 1ean izan zen izendatua euskaltzain oso.\nCreado: Jueves, 28 de Mayo de 2009 14:30\tAutor: Prentsa zerbitzua\tMaiatzaren 30ean, larunbatean, Joseba Lakarra euskaltzain osoaren sarrera-ekitaldia egingo da Arratzun (Bizkaia), San Tomas elizan, goizeko 10:30etan.\nCreado: Miércoles, 27 de Mayo de 2009 17:13\tAutor: Joxemari Iriondo\tMaiatzaren 22an, Tolosako Udaletxean, Antonio Zavala zena omendu zuten Gipuzkoako Foru Aldundiak, Tolosako Udalak eta Euskaltzaindiak. Ekitaldi horretan hauek mintzatu ziren: Jokin Bildarratz Tolosako alkatea, Joxemari Iriondo eta Pello Esnal euskaltzain ...\nCreado: Martes, 26 de Mayo de 2009 13:56\tAutor: Prentsa zerbitzua\tApirilaren 13an, Biziaren hiztegiaz liburua aurkeztu zuen Euskaltzaindiak, Saran, Euskal Herriko Idazleen XXVI. Biltzarrean. Euskaltzaindiak argitaratzen duen "Euskaltzainak" bildumaren zazpigarren zenbakia da eta Txomin Peillen euskaltzain osoak idatzi d...\nCreado: Lunes, 25 de Mayo de 2009 11:33\tAutor: Prentsa zerbitzua\tMaiatzaren 22an, Gipuzkoako Foru Aldundiaren ekimenez, Antonio Zavala zena omendua izan zen, Tolosan. Diputazioarekin batera, Tolosako Udalak eta Euskaltzaindiak ere parte hartu zuten ekitaldian. Hizlariak hauek izan ziren: Jokin Bildarratz Tolosako alk...\nCreado: Viernes, 22 de Mayo de 2009 14:40\tAutor: Prentsa zerbitzua\tApirilaren 13an, Sarako Euskal Herriko Idazleen XXVI. Biltzarrean, Zuberoako literaturaz. Antologia laburra liburua aurkeztu zuen Euskaltzaindiak. Liburua, Akademiak argitaratzen duen "Euskaltzainak" bildumaren bederatzigarren zenbakia da, eta Jean-Louis...\nCreado: Miércoles, 20 de Mayo de 2009 11:11\tAutor: Prentsa zerbitzua\tAurten dira 70 urte Gerra Zibila amaitu zela. Hori dela eta, Euskaltzaindiaren Literatura Ikerketa batzordeak gertakari hark euskal literaturan izan duen oihartzuna eta isla aztertu nahian, hitzaldi batzuk prestatu eta jendaurrean emango ditu, Euska...\nCreado: Martes, 19 de Mayo de 2009 16:47\tAutor: Mikel Gorrotxategi\tEkainaren 4an, ostegunean, Euskaltzaindiaren Onomastika batzordeak antolatua, "Toponimia gizarteratzea: aukerak eta egindako lana" izeneko ikastaroa egingo da Durangoko Landako elkartegian.\nCreado: Lunes, 18 de Mayo de 2009 17:14\tAutor: Prentsa zerbitzua\tManuel Olaizaola "Uztapide" bertsolariaren jaiotzaren mendeurrena ospatzeko, ekitaldi ugari egin dira Zestoan, Uztapide gogoan taldearen ekimenez eta Zestoako Udalaren babesean. Euskaltzaindiak ere bat egin du omenaldiarekin. Maiatzaren 14an izan zen maha...\nCreado: Jueves, 14 de Mayo de 2009 11:58\tAutor: Pruden Gartzia\tZenbait girotan erran komuna da hizkuntza komunikazio tresna hutsa dela eta, beraz, politikaren esparrutik erabat kanpo egon beharko lukeela. Baieztapen bera modu gordinagoan agertzen da batzuetan, alegia, hizkuntza berez garbi den artefaktua da eta, ondo...\nCreado: Miércoles, 13 de Mayo de 2009 11:44\tAutor: Alfontso Mujika\tEuskaltzaindiak 157. araua: Europako hiriak kaleratu berri du.\nCreado: Martes, 12 de Mayo de 2009 14:03\tAutor: Prentsa zerbitzua\tMaiatzaren 9an, Begiraleak elkartearen eskutik, Xabier Diharce "Iratzeder" omendua izan zen Donibane Lohizunen. Omenaldian, Iratzederren antzerki kaierak liburua aurkeztu zen, bai eta Iratzeder obra poetikoa gogora ekarri ere., haren olerkien irakurketa m...\nCreado: Martes, 12 de Mayo de 2009 10:39\tAutor: Prentsa zerbitzua\tMaiatzaren 8an eta 9an, Mendebalde Kultura Alkarteak bere XIII. Jardunaldiak egin zituen Euskaltzaindiaren egoitzan, "Transmisinoa eta erabilerea" izenburupean. Aurtengo jardunaldietan Luis Baraiazarra Alkarteko kide eta euskaltzain urgazlea omendu dute. ...\nCreado: Lunes, 11 de Mayo de 2009 13:44\tAutor: Prentsa zerbitzua\tJose Luis Uranga Bermeoko euskaltzaleak bere bibliotekaren dohaintza egin dio Euskaltzaindiari. Maiatzaren 7an, Getxoko bere etxean, Urangak eta Andres Urrutia euskaltzainburuak hitzarmena sinatu zuten, eta dohaintza formalizatu. Euskaltzainburuarekin bat...\nCreado: Viernes, 08 de Mayo de 2009 13:43\tAutor: Prentsa zerbitzua\tRamon Saizarbitoria idazle eta euskaltzain urgazleak jaso du aurtengo Argital saria, urtero Euskadiko Editoreen Elkarteak eta Euskadiko Liburu Ganbarak ematen dutena. Atzo, maiatzaren 7an, Bilbon egindako ekitaldi batean eman zioten saria Saizarbito...\nCreado: Viernes, 08 de Mayo de 2009 11:29\tAutor: Alberto Lopez Basaguren\tApirilaren 22tik 24ra bitartean, Euskaltzaindiak ostatu eman dio, Bilbon duen egoitzan, Europako Kontseiluan Eskualdeetako edo Eremu Urriko Hizkuntzen Europako Gutunaren Adituen Komiteari, udaberrian egiten duen Bilkura han egiteko. ...\nCreado: Jueves, 07 de Mayo de 2009 09:18\tAutor: Alfontso Mujika\tEuskaltzaindiak 156. araua. Alfabeto zirilikoz idatzitako izenak euskarara aldatzeko transkripzio-sistema [errusiera, bielorrusiera, ukrainera eta bulgariera] plazaratu berri du.\nCreado: Miércoles, 06 de Mayo de 2009 12:07\tAutor: Prentsa zerbitzua\tHaren heriotzaren lehen urteurrena betetzearekin batera, Euskal Herriko Unibertsitateak (EHU) Henrike Knörr zena omendu zuen atzo, maiatzaren 5ean, Arabako campusean, bertoko Letren Fakultatean. Omenaldi honetan, Euskaltzaindiaren izenean, Andres Urrutia...\nCreado: Martes, 05 de Mayo de 2009 10:44\tAutor: Prentsa zerbitzua\tApirilaren 30ean, Lizardi euskaltegiaren 25. urteurrena dela eta, Kirmen Uribe idazleak Xabier Lizardi idazleari buruzko saio berezia eman zuen, Euskaltzaindiaren egoitzako aretoan. Uribek, Lizardiren poemak irakurri zituen, bai eta haren bizitzaren par...\nCreado: Martes, 05 de Mayo de 2009 09:34\tAutor: Prentsa zerbitzua\tAtzo, maiatzaren 4an, Gülcan Altan zirkasieraren Akademiako kide eta musikaria, eta Nahit Serves eta Ender Serbes artista eta ikertzaile zirkasiarrak Euskaltzaindian izan ziren, euskara eta Akademiari buruzko informazio bila. Zirkasiar hauek, Euskal Herr...


Antonia Gaztea - Wikipedia, entziklopedia askea.\n(«Antonia Minor» orritik birbideratua)\nAntonia Gaztea (latinez: Julia Antonia Cretica Minor; Atenas, K.a. 36ko urtarrilaren 31a - Erroma, K. o. 37ko iraila edo urria) Klaudio enperadorearen ama eta Kaligularen amona izan zen. Oktavia Gaztea (Augustoren arreba) eta Marko Antonioren alaba gazteena izan zen. Antoniaren bertute eta edertasunak Augustoren biloba kutunena bihurtu zuten. Minor edo Gaztea goitizena jaso zuen Antonia Zaharraz, Neronen amonaz, bereizi ahal izateko.\nAtenas, K.a. 36ko urtarrilaren 31a\nErroma, 37ko maiatzaren 1a (72 urte)\nClaudia Marcella Minor (en)\nClaudia Marcella Major (en)\nIullus Antonius (en)\nMarcus Antonius Antyllus (en)\nAtenasen jaio zen Antonia. Ez zuen aita inoiz ezagutu, K.a. 32an gurasoak dibortziatu zirelako eta K.a. 30ean, Kleopatrarekin batera bere buruaz beste egin zuelako Marko Antoniok. Antonia ama, osaba Augusto eta izeba Livia Drusilarekin hazi eta hezi zen.\nK.a. 16an, Druso jeneralarekin ezkondu zen. Druso Livia Drusilaren semea, Augustoren semeordea eta Tiberioren anaia izan zen. Seme-alaba franko izan arren, hiruk baino ez zuten haurtzaroa igaro: Germaniko jeneral ospetsua, Livila eta Klaudio enperadorea. Halaber, Antonia Kaligula eta Agripina Gaztearen amona izan zen, eta Neron enperadorearen berramona. Druso K.a. 9an hil zen Germanian borrokatzen ari zela. Augustok berriro ezkontzera bultzatu arren, Antonia alargun geratu zen.\nErroman hezi zituen seme-alabak Antoniak, Tiberioren zaindaritzapean. K. o. 19an, Germaniko hil zenean, Tiberiok eta Livia Drusilak hiletara joatea debekatu zioten. Livia Drusila hiltzean, K. o. 29an, Kaligula, Julia Drusila, Julia Livila eta Klaudia Antonia, bere berrilobak, hezitzeko ardura hartu zuen Antoniak.\nK.a. 31n, bere alaba Livilak eta Sejano prefektu pretoriarrak antolatutako konspirazioa Tiberiori ezagutarazi zion Antoniak. Sejano hil zuten Tiberioren aginduei jarraiki eta Livila Antoniaren esku utzi zuten. Kasio Dio historialariaren arabera, Antoniak Livila gela batean itxi zuen, gosez hil zen arte.\nGeratzen zitzaion seme bakarra Klaudio zen, baina etengabe mespretxatzen zuen haren gaixotasuna eta herrentasunarengatik. "Naturak hasi baina amaitu ez zuen munstroa" deitzen zion, edo "nire Klaudio baino memeloagoa" esaten zuen.\nKaligulak, enperadore bihurtutakoan, ohore asko eskaini zion. Baita Augusta titulua ere, baina Antoniak muzin egin zion. Kaligularen apetez eta suminduraz asperturik, bere buruaz beste egin zuen Antoniak.\nEnperadore izendatu ondoren, Klaudiok Augusta titulua eman zion amari. Haren urtebetetzea festa publikoa bihurtu zuen, non jokoak ospatzen ziren.\nWikimedia Commonsen badira fitxategi gehiago, gai hau dutenak: Antonia Gaztea\nAzken aldaketa 7 ekaina 2021(e)an, 21:05(e)tan\nOrriaren azken aldaketa: 7 ekaina 2021, 21:05.


Kannabinoide berriak: segurtasun eta eraginkortasun terapeutikoaren bila - Zientzia Kaiera\nKannabinoide berriak: segurtasun eta eraginkortasun terapeutikoaren bila\nErik Aostri, Joseba Pineda, Aitziber Mendiguren\nGizakiak antzinatik naturan aurkitu izan ditu bere gaixotasunen sendabidea. Beraz, ez da harritzekoa printzipio aktibo ezagunenak iturri naturaletan aurkitu izana, gehienak landaretan. Cannabis sativa landarean kannabinoide izeneko konposatuak daude, eta horiek propietate terapeutiko desberdinak aurkezten dituzte.\nIrudia: Orain arte dauden ikerlanen arabera, kannabiseko CBDa erabilgarria izan liteke gaixotasun neuropsikiatrikoak tratatzeko. THCVa, obesitatea tratatzeko proposatu da eta CBGa, berriz, endekapenezko gaixotasunetarako.\nDena dela, kannabinoideak medikamentu gisa garatzeko oztopoetako bat dituzten propietate psikotropikoak dira, hau da, hartzaile kannabinoideak (CB) aktibatuz pertzepzioaren aldaketa eragitea. Hori dela eta, egungo terapeutikan kannabinoideen erabilera gaixotasun batzuetara mugatu izan da. Azken urteotan, eragin psikotropikorik ez duten kannabinoideek ikertzaileen arreta piztu dute. Izan ere, konposatu horiek esparru klinikoan erabiltzeko interesgarriagoak izango lirateke, oro har, hartzaile kannabinoideak zuzenean ez aktibatzeagatik segurtasun-profil hobea aurkezten dutelako. Gaur egun, kannabinoide ez-psikoaktibo ugari ikertzeko bidean badaude ere, ezagunenak honakoak dira: kannabidiola (CBD), Δ9-tetrahidrokannabibarina (THCV) eta kannabigerola (CBG). Kannabinoide horiek nerbio-sistemako itu desberdinetan eragiten dute.\nCBDa kannabinoide ez-psikoaktiboen artean ikertuena da. In vitro ereduetan zein animalietan egindako ikerketek kannabinoide honek sistema serotonergikoa, sistema endokannabinoidea eta hanturan parte hartzen duen sistema erregulatzen dituela frogatu dute. Animalia-ereduei esker, posiblea izan da kannabinoide horrek dituen efektu antipsikotikoak, antidepresiboak, antsiolitikoak, antiepileptikoak, motoreak eta goitikaren kontrakoak frogatzea. Aipaturiko eragin horiek neurotransmisio-sistema desberdinen modulazioarekin erlazionatzen badira ere, ebidentzia gehien bildu dituena sistema serotonergikoa izan da eta, bereziki, 5-HT1A hartzailea. Gizakietan, bi dira CBDari egotzi zaizkion propietate nagusienak: eragin antiepileptikoa eta antsiolitikoa. Espainian 2010. urtetik aurrera osagai moduan CBDa duen eta esklerosi anizkoitzaren tratamendurako aproposa den medikamentu bat merkaturatuta dago, Sativex (CBD eta Δ9-THC konbinaketa) izenez ezagutzen dena.\nBestalde, THCVaren eta CBGaren efektuak oraindik ez dira ondo karakterizatu. Animalietan egindako ikerketek THCVak gosea inhibitzen duela frogatu dute. Bestetik, 5-HT1A hartzailearen aktibazioaren bidezko eragin antipsikotikoak ere deskribatu dira eta baita eragin antidepresiboak ere. Pertsona osasuntsuengan egindako saio klinikoren batek ere THCVa obesitatearen aurka erabilgarria izan daitekeela frogatu du eta gainera depresiorik eragiten ez duela. Izan ere, aurretik indikazio horretarako merkaturatu zen kannabinoide bat, Acomplia®, obesitatea tratatzeko erabilgarria zen baina egoera emozionalaren asaldura eragiten zuen. Azkenik, CBGaren ituak oraindik deskribatu gabe daude, eta are gutxiago haren efektu farmakologikoak. Ikerketaren batek eragin antidepresiboa duela iradoki badu ere, ebidentzia gehienek hanturaren inhibizioa frogatu dute. Eragin horri esker CBGak efektu neurobabesgarria izan dezakeela proposatu da, adibidez, Huntington gaixotasunean baina oraindik ez da eragin hori saio klinikoetan frogatu.\nLaburbilduz, kannabinoide ez-psikoaktiboei buruz dauden ebidentziak itxaropentsuak izan arren, horien ituak, ezaugarri farmakologikoak eta eraginak sakonago ikertu behar dira. Orain arte dauden ikerlanen arabera, CBDa erabilgarria izan liteke gaixotasun neuropsikiatrikoak tratatzeko. THCVa, obesitatea tratatzeko proposatu da eta CBGa, berriz, endekapenezko gaixotasunetarako. Badirudi kannabinoide horien segurtasun-profil hobearen arrazoia, sistema kannabinoidea zeharka erregulatzea edota beste itu desberdinak modulatzea (adibidez, sistema serotonergikoa) dela. Beraz, hurrengo urteetan baliteke kannabinoide horien erabilera klinikoa hedatzea.\nArtikuluaren izena: Kannabinoide berriak: segurtasun eta eraginkortasun terapeutikoaren bila.\nLaburpena: Cannabis sativa landarean kannabidiola, kannabigerola edo Δ9-tetrahidrokannabibarina bezalako kannabinoide ez-psikoaktiboak aurki daitezke. Oro har, kannabinoide horiek kannabinoideen hartzaileekiko (CB) afinitate txikia dutenez, ez daukate kannabinoide klasikoek (bereziki Δ9-THCak) duten aktibitate psikoaktiboa. Gizakietan eta animalietan kannabinoide ez-psikoaktiboekin egindako lehenengo ikerketek horien propietate terapeutikoak frogatu dituzte. Efektu horiek azaltzeko itu eta mekanismo desberdinak proposatu dira, besteak beste, hartzaile serotonergikoen aktibazioa edota entzima desberdinen modulazioa.\nEgileak: Erik Aostri, Joseba Pineda, Aitziber Mendiguren.\nEgileez: Erik Aostri, Joseba Pineda eta Aitziber Mendiguren UPVEHUko Medikuntza eta Erizaintza Fakultateko Farmakologia Sailekoak dira.\nArgitalpen-data: 2018/04/12 · Atala: Argitalpenak, Dibulgazioa\nKannabisa: ageriko altxor ezkutua\nOier Aizpurua-Olaizola, Jone Omar, Maitane Olivares, Patricia Navarro, Nestor Etxebarria eta Aresatz Usobiaga Gaur egun ezagunak dira kannabisak dituen hainbat […]\nEkaia, UPV/EHUko zientzi eta teknologi aldizkariak, ale berezia plazaratu du, kannabisaren inguruko eztabaida ikuspuntu askotariko eta desberdinetatik aztertzen duena. “Kannabisaren […]\nAtleten laktato atalasea kalkulatzeko metodo berria\nLaktatoaren atalasea modu errazean eta inbasiorik gabe kalkulatzeko sistema berria proposatu dute. Laktatoaren atalasea aldagai fisiologiko oso baliagarria da bai […]


Beste bat arte! – Ezina ekinez egina\nPosted on 2013/06/152013/06/15 by Iruñe\tInoiz ez zitzaizkion agurrak gustiko izan. Ez zekien zergatik, baina ez zituen maite. Oraindik oso konsziente ez zenean norbait bera agurtu gabe joan zelako apika? Ez zekien.\nAdibidez, txiki-txikitatik kanpaldietra zihoanean lagunak egin, egiten zitue Iraidek, baina ez zuen harreman esturik garatzen haiekin; ezta hauek haien baitan garatzea ere. Kanpaldia bukatzean, gurasoak zain zituzten lekura autobusa iristean ixil-ixilik ezer esan gabe bere maleta hartuta bere ama zegoen legura joaten zen. Bere ama, harrituta, ea gainontzekoetaz ez zen agurtu behar galdegin ostean elkarrekin kotxe gorri txikiaren bilajoaten ziren.\nPentsatzen jarrita, bitan soilik ez zuen gaizki pasatu kanpaldiko lagunetaz banatzerakoan: azkeneko bi kanpaldietan hain zuzen.\nBi bizipen guztiz desberdinak, pertsona ezberdinetan, eta leku zein denbora ezberdinetan. Bata bestea bezain intentsoa, baina bi bizipen: soilik bi.\nAutobusaren leihotik begira geratu zen. Bi urtez 30 minutuko bidaia egunero egina zuen unibertsitatera igotzeko, eta beste hainbeste bertatik bueltatzeko.\nAzterketak amaituta, bueltako 30 minutuko bidai horretan, ume txiki bat balitzan, autobus zahar horrek zeharkatzen zitu inguruko parajeei erreparatuz. Bitartean, jarduera ekonomiko nabarmena zeukan hiri handi horretara heldu zenetik momento horretara arte bizitako guztia etorri zitzaion burua.\nGutxinaka gutxinaka gogoratzen hasi zen zuela hilabete bat, bi, hiru.. bizitakoa: klaseko lehenego egunak, lehenego afaria, osteguneko poteoak, ezagututako pertsona guztiak, aurrera ateratako proiektuak, astean zehar arrazoi ezberdinengatik Euskal Herrian zehar egindako bidaiak…\nBere aurpegia argitzen zuen irribarre bat zabaltzen zihoan gogoetan aurrera jarraitzen zuen bitartean.\nOhartu gabe, autobusa bere helmugara iritsi zen. Bertatik jaitsi eta etxerako bidean jarri zen bere pentsamenduan guztiz murgildurik. Aurreko egunean prestatutako maletak zain zituen etxeko sarreran. Hauek hartu eta igogailuan sartuz, bost minuturen buruan kalean zegoen berriz ere.\nUda sumatzen hasia zen eguraldi aldetik zuela pare bat egunetik. Bero itzela egiten zuen eta maleta arrastaka bost bat metro zeramatzan arren, izerditan zegoen jada.\nFarmaziako ordulariari erreparatu zion. Ordu t’erdi falta zen bere herrira joateko hartu behar zuen trena hartzeko.\nTren geltokira hurbilduko zuen metroaren zain zegoela, mezu bat jaso zuen sakelekoan. Berehala aurpegia argitu zitzaion:\n“Potxolii 🙂 Hartu al dozu trena dagoeneko?”\nMugikorra bi eskuekin hartu eta pantailan agertzen ziren botoiak zamatuz erantzun egin zion aurreko mezuaren igorleari:\n“Metroarn zain nao. Bakizu orain denbora tarte handiagoan pasetan direla 😦 Betiko modun, terditako trena hartukoet”.\nMetroaren zarata, ateak ireki eta barrura sartu zen Iraide. Segundo batzuen buruan pantaila berriz argitu zen:\n“Ados!! Tren geltokiko sarreran itxarongo zaitut. Orain arte potxoli 🙂 ”\nKonturatzerako tren geltokian zegoen. Esku hotz batzuk kontu handiarekin begiak tapatu zizkion, minik egin gabe.\n– Orkatz!!- oihukatu zuen eskuak begietatik kendu eta buelta ematen zuen bitartean.\nElkarri masailean muxu eman ondoren, trena geldituta zegoen lekura poliki-poliki ibiltzen hasi ziren elkarri bromak eginez.\nTrena habiatzeko 10 minutu falta ziren dagoeneko. Tristezi aurpegiarekin besarkada luze bat eman zuten. Momentu batez denbora eten zea iruditu zitzaion Iraideri. Nahiago luke hala izan balitz, biana ez zen horrela suertatu.\n“Agur” triste bat eta bina muxurekin trenera igo eta leku libre batean jazarri zen trena martxan jarri baino apur bat lehenago.\n“Orkatz!” pentsatu zuen. Begiak malkoz betetzen hasi zitzaizkion, erokeria haiek deitzen zioten moduan, “lokuroi” baten ondorioz pertsonalki elkar ezagutu zuten egunetik aurrera bizi izan zuten guztia burura etortzean.\nKonturatu gabe, behatzak dantzan zebiltzan mugikorreko pantailan zehar:\n“Mila esker denagatik kukito!! Primeran pasetan dot zurekin nagoenean. Ez zait errexa sentitzen dudana adieraztea, biño jakizu gaurkoa ez dela AGUR bat; BESTE BAT ARTE baizik. Bakizu kanpora noan arren edozein ordua dela, nere zenbakia sakatu eta deitu nazakezula! Mila esker benetan momentu guzti hauengatik. Maite zaitut!”\nEz zituen agurrak maite. Baina hau ez zen agur bat, argi zuen hori.\nMugikorra blokeatu, kasko laranjak jarri, eta lehiotik barrena begira jarri zen bi urte horietako bizipenetan murgiltzen.\nPosted in .., Blogeko sarrera guztiak, Oroimen OinazeaEtiquetado agurra, arkkuso, oroimen oinazea\n20.000 txio, 2 ikasturte, eta 1.000ka bizipenLogelako txoko izkutuenean topatu ginen (I)


3 Days of Crazy Deals Banggood-en XNUMX. urteurrena ospatzeko | Androidsis\nAstero normalean mezu bat ekarriko dizugu Banggood lineako denda bateko eskaintza nagusiak, bere produktuetan erabateko bermea eskaintzen duen online denda eta Txinako jatorriko produktuak sarean erosteko aukera bikaina. Beno, oraingoan zuekin guztiokin partekatzearen luxua utziko diot mezu gehigarri bat geroztik Banggood bere XNUMX. urteurrena ospatzen ari da Eta handik ospatuko du hurrengo hiru egunetan.\n3 egun zoro eskaintzak Asiako jatorriko produktuen salmenta online merkatuan hamaika urte ospatzeko eta, horrekin, bihartik aurrera egun berean Irailaren 7an goizeko 10:00etatik irailaren 10eko 00:10ak arte. Hong Kongeko ordua (GMT + 8), bilatzen ari zaren produktu teknologikoak prezio interesgarriagoan lor ditzakezu eskandalu-deskontuekin.\nKontuan izan Espainiar lurraldean bizi bazara hauek 3 egun zoro eskaintzak gaur gauean hasiko dira 2:XNUMXetan eta 72 orduko epean amaituko dira, edo zer den, hiru eguneko epean irailaren 10ean Espainiako orduko 2:XNUMXetan.\nDagoeneko bada Bangood-ek eskaintza jasanezinak eskaintzen dizkigu imajina ezazu gau honetatik bertatik hona jaurti daitekeena 3 eguneko eskaintza eroen festaTira, ez nintzateke ausartuko denbora luzez buruan dudan Android smartphone edo tablet hori erosteko aukera galduko.\nBanggood-en hamaikagarren urteurreneko promozioan sartu eta lehenen artean sartu nahi baduzu txollazo horiek guztiak harrapatzeko, gau honetatik aurrera goizeko 2etan aurkitu ahal izango ditugunak, ez galdu denbora eta gorde gogokoetan lerro hauen azpian uzten dizuedan esteka.\nSar zaitez eskaintza zoroen 3 eguneko sustapenaren orrialdera hemen klik eginez.\nEsteka bat ere uzten dizuet a erosketa gida hori guztia nola mugitzen jakin dezazun eskaintza leherketa ordu gutxi barru eroriko zaizkigunak:\n11. urteurrena ospatzeko bereziki diseinatutako Banggood erosketa gidarako sarbidea.\nAzkar ibili eta zoaz hau leku bat hartzera Banggood-en 11. urteurrena asko emango du hitz egiteko.\nArtikuluaren bide osoa: Androidea » Berri » 3 eguneko eskaintza zoroak Banggood-en XNUMX. urteurrena ospatzeko\nLG V30 kamerarekin izandako eztabaidak azalpen erraza du


zilegi eskola: 2019/05 - 2019/06\nGurpil bat noiz aldatu behar da? Ba al dakizu autoaren gurpila aldatzen? Zenbat olio geratzen zaion autoari? Non dituzu tresnak? Haizetako garbitzaileak nola dituzu? Galdera hauek eta beste hainbat erantzuteko izan zen gurean Iñigo Mota, eta saio teoriko-praktiko ezin hobea eskaini zigun.\nen 10:15 No comments:\nMaika Cester euskaltegiko ikasle ohia sendabelarretan aditua da, eta gurera etorri zen saio interesgarria zein erabilgarria eskaintzera.\nLehenengo egunean, Hernani eta Astigarragan zehar ibili ginen, eta Cesterrek inguruan ditugun loreen, landareen eta belarren ezaugarriak azaldu zizkigun. Hainbat gauzatarako erabilgarriak dira etxe ondoan ditugun belarrak eta, hori dela eta, hartutako batzuekin, bigarren saioan katu mingaina ukendua egin genuen. Azala zaintzeko baliagarria da, eta azalean agertzen zaizkigun gaitzen aurka oso eraginkorra. Saio interegarria nahiz praktikoa izan zen, eta beti bezala, plazer handia Maika gure artean izatea. Eskerrik asko, eta beste bat arte!


Diseinu grafiko zereginetarako lan-poltsa ireki du Aiaraldea Kooperatiba Elkarteak - - Aiaraldea.eus\nDiseinu grafiko zereginetarako lan-poltsa ireki du Aiaraldea Kooperatiba Elkarteak\nAiaraldea Ekintzen Faktoria 2020-10-12 10:23\nAzaroan hasiko da lanean langile berria. / Aiaraldea.eus\nMaketatzaile eta diseinatzaile grafiko lanetan arituko den langile baten bila dabil Aiaraldea Kooperatiba Elkartea. Lanpostu hori ebazteko lanpoltsa sortuko du kooperatibak, etorkizun batean egon daitezkeen bestelako beharrei begira ere erabiltzeko.\nAzaroan hasita, 6 hilabeterako postu ordezkapena ebatziko da, %70eko lanaldian aritzeko. Interesdunek mezua bidali beharko dute lanpoltsa@aiaraldea.eus helbide elektronikora.\nLAN-DEIALDI EBAZTEKO KRONOLOGIA:\nUrriak 6: Lan-poltasaren irekiera.\nUrriak 14: Lan-poltsan izena emateko (Curriculum Vitae-ak, Portfolioak eta Aurkezpen Gutunak jasotzeko) azken eguna.\nUrriak 15-16: Jasotako eskaeren balorazioa.\nUrriak 19-21: Elkarrizketak eta hauta-probak.\nUrriak 23: Lan-poltsaren sorrera eta lanpostuaren ebazpena.\nAzaroan lanean hasiko litzateke kontratatutako langilea.\nFUNTZIOAK ETA EGIN BEHARREKOAK:\nDiseinatzaileak honako funtzio hauek bete beharko ditu:\nDiseinu grafikoa: Mota anitzetako euskarrien (kartelak, lonak, eskuorriak, poltsak, pegatinak, roll-upak...) diseinua sortu eta inprentarako arte finalen prestaketa.\nPaperezko argitalpenen zein argitalpen digitalen diseinua, maketazioa eta inprentarako arte finalen prestaketa.\nAldizkarien maketazioa eta arte finalen prestaketa.\nEgunkari eta aldizkarietako diseinu berezituen sorrera eta maketa berrikuspenak.\nPapereko iragarkien zein banner eta sare sozialetako iragarkien diseinuen sorrera.\nAiaraldea Kooperatibaren ildoen "branding"-a diseinatu. Marka identitatea, diseinu gidak eta aplikazioak definituz.\nDiseinu grafikoan ikasketak.\nDiseinatzaile grafiko lanetan esperientzia izatea.\nAdobe Suiteko programa hauetan maila altua izatea: InDesgin CS5/6, Photoshop, Illustrator\nAskitasuna eta iniziatiba gaitasuna. Sormenekoa, arduratsua, ordenatua eta proaktiboa izatea.\nNorberaren lana ondo antolatu eta kudeatzeko gaitasuna eta taldean lan egiteko gaitasuna.\nEuskarako C1 hizkuntz maila izatea.\n28 ordu astean (%70ko lanaldia).\nOrdutegia: Goizez edo lanaldi etenean.\nIraupen mugatuko ordezkapen kontratua (6 hilabeterako ordezkapena).\nHAUTAPROBA ETA ELKARRIZKETA:\nJasotako Curriculum Vitae, portfolioak eta aurkezpen gutunetan azaldutako informazioa aztertu ondoren, proposatutako funtzio eta lanpostua bete dezaketen hautagaien lehenbiziko aukeraketa egingo da. Pertsona horiek lan-poltsaren parte izatera pasako dira.\nHautatutako pertsona horiek elkarrizketan eta hautaproban parte hartzeko deituko dira, urriaren 19tik 21era bitartean.


Krispeta jana Amy eta Marleyren kortxeak lagun - Oihaneder Euskararen Etxea\nHasiera » Albisteak » Krispeta jana Amy eta Marleyren kortxeak lagun\nKrispeta jana Amy eta Marleyren kortxeak lagun\n2016-07-06 / oihaneder\nAmy Winehouse eta Bob Marleyren bizitza eta musika estiloetan murgiltzera gonbidatzen gaitu aurtengo Kortxeak & Krispetak zikloak. Oihaneder Euskararen Etxeak bigarren urtez antolatutako ekimenak zuzeneko musika eta zinema uztartzen ditu.\nLehen saioan, uztailaren 15ean, Amy dokumentala eskainiko da, Amy Winehouseren argazki intimoen eta argitaragabeko abestien bitartez modu bizi eta trebean bizi garen egungo munduaren gogortasuna transmititzen duen lana. Proiekzioaren aurretik Sky Beats talde donostiarrak blues, soul eta jazz estiloetan oinarritutako eta funk-aren eta pop-rockaren erritmoekin nahastutako kontzertua emango du.\nHurrengo ostiralean, uztailaren 22an, Lekeitioko Sustrajah Band taldearen txanda izango da. Hurbiltzen direnak reggae-a euskaraz eta ingelesez kantatu eta dantzatzeko aukera izango dute. Ostean zer gozatua izaten jarraituko dugu Marley filmarekin, historian eragin izugarria izandako abeslari, konpositore, musikari eta aktibistaren ibilbidea jasotzen duen behin betiko dokumental baimendua.\nZuzeneko kontzertuak Falerina lorategian izango dira arratsaldeko 20:00etan. Kontzertuetako musika estiloarekin lotutako filmak 22:00etan proiektatuko dira Martin Ttipia plazako harresian jatorrizko bertsioan eta euskarazko azpitituluekin. Ekimena doakoa da eta sarrera librea lekuak bete arte.


Bilboko kaleak - Trabajos de investigación - Mariayartu\nDr. Areilza kalea Indautxuko auzoan dago, La Casilla plazan azten da eta Doña Casilda parkean bukatu egiten da.\nDR. AREILZAREN BIOGRAFIA\nAreilza jauna 1860 jaio zeneta hil egin zen1926. Bera lizenziatua zen medikuntza eta nonbratu zioten lehen zuzendaria Trianoko hospitale berrikoen batean berak atera zituen notengaitik. Nonbratu ziotenean 22 urte zituen, “La Real Academia DeMedicina” nonbratu zuen.Hor bizi izan zen 20urte Gallartako ostatu batean, oso entregatuta ibili zen berari gustatzen zion gauza bakarrari: medikuntza. Hospitale guztia meatzariz beteta zegoen, lesioriktipikoena azpil hezurrako apurketa zen ere bai buru hezurrarena.Bera izan zen lehenetako kirurgilari praktikatu zuena ebakuntza hori: burezurrekoa.Horrela hartu zuen ospea Europa guztitik.1898n Bilbonhasi zen lan egiten. Bilbon aurkitu zuen bere emaztea Emilia deitzen zena. 1905ean eskondu egin zen eta lau urtez egonzen “Villa”-n. Momentu horretatik Bilbora, Gallartara eta Gorlizera joaten zen. Biseme euki zuten bere emaztea eta bera Eloisa eta Jose Maria deiturikoak. Azkenean hil egin zen El Salto etxean. Orain bere etxea zegoen lekuan parke bat dago bere izenarekin. Hau da guztia Dr.Areilzari buruz.\nRAFAEL RODRIGUEZ ARIAS\nKalea hasten da gurutzatzen direnean poza eta astarloa kaleak eta dago Gran Viaren paraleloan eta bukatez da Sabino Arana Arana kaleatopatzean.\nRAFAEL RODRIGUEZ ARIASEN BIOGRAFIA\nKalea dedikatua dago Rafael Rodriguez Arias gaditanoari. Rafael jaio zen San Fernandon 1823. urtean eta hil egin zen Madilen 1890. urtean. Marinakoministroa zen. Rafaelek ipini zuen lehen harria Sestauen dagoen Astilleros del Nevionen eraikuntza. Untzigintza hau erreboluzioatu egin zuen untzien eraiketa Bilbon. Lehen egin zituen serbizio batzukkapitaina izatera arte. Untzi askoren kapitaina izan zen, ere izan zen generala Mediterraneoko eskuadran. Cubako eta Mexikoko espedizioetan egon zen, Veracruz menpean hartu zuen. Hiltzean bigarren...\nAntonio Añoveros Bilboko Gotzainaren Sermoia\n...ANTONIO AÑOVEROS BILBOKO GOTZAINAREN SERMOIA Komentatuko dugun testua “ Antonio Añoveros Bilboko gotzainaren sermoia” da, bertan Añoveros esandako hitzak agertzen dira. Testu historikoa izarea juridikoa eta gai politikoa jarretzen dueña. Bizkaiko eleizetan irakurritako sermoia 1972ko otsailaren 24an idatzitakoa da. Antonio Añoveros izan zen idatzi zuena “El Cristiano, mensaje de salvación para los pueblos”en. Esan dezakegu izaera publikoa duela, espainiol...\nEnsayo sobre teorías de la educación Macro y micro entorno Archivistica Tributos municipales Medios de comunicacion en empresa local Vocabulario tecnico


aurki.com > Jarioa > Politika - Gizartea > Albisteak - Ibarretxe 2005\nIbarretxe.com webguneko albisteak\nIbarretxe: "Asasinatzen duenak ez du politikarik egiten"\nIbarretxe lehendakariak esan du, ETAri dagokionez eta RNE irratian egin duen elkarrizketan, "asasinatzen duenak ez duela politikarik egiten" eta adierazi du bandaren jarduera "erabat dela doilorra", eta horregatik beharrezkoa dela "besteei norberaren proiektuak ezartzeko hil eta extortsionatu egiten dutenekiko muga markatzea". 2008/11/24 - 14:35:02\nIbarretxek Euskadi-Akitania euroeskualdea eskatu du, "Pirinioen bi aldeetan euskal herriaren etorkizuna eraikitzeko"\nJuan Jose Ibarretxe lehendakariak baieztatu egin du Euskadi-Akitania Plataforma Logistikoa "funtsezko proiektua dela, eta gaur egun inoiz baino beharrezkoa dela". Helburua "euroeskualde bilakatzea" da, eta "zubiak eratzea eta euskal herriaren bi zatien" eta baita Euskal Herriaren eta Akitaniaren "etorkizuna ere eraikitzea Pirinioen bi aldeetan". 2008/11/18 - 10:38:02\nIbarretxek euskal herritarren eta euskal diasporaren arteko lankidetza indartzea proposatu du krisiari aurre egiteko\nJuan Jose Ibarretxe lehendakariak nabarmendu du euskal herritarren eta diasporako herritarren arteko harremanak indartzea komeni dela gai ekonomikoetan eta kulturaletan krisi ekonomikoak sortutako arazoak gainditzeko, baita globalizazioak eragindako beste arazo batzuk gainditzeko ere. 2008/11/13 - 18:54:02\nIbarretxe: "G-20k ez gaitu ezertaz salbatuko, krisiaren konponbidea hemen erabakitakoarekin lortuko baitugu"\nJuan Jose Ibarretxe lehendakariak ziurtatu du G-20k azaroaren 15ean Washingtonen egingo duen bilerak ez duela Euskadi ezertaz salbatuko. «Izan ere, euskal ekonomiak krisia gainditzeko giltza hemen egiten eta erabakitzen dugunak izango du», jakinarazi du. 2008/11/10 - 18:25:03\nIbarretxek krisiaren aurrean botere politikoa botere ekonomikoaren "mende erabat" ez jartzearen alde egin du\nJuan José Ibarretxe lehendakariak gaur egungo krisi-abagunearen aurrean botere politikoa botere ekonomikoaren "mende erabat" ez jartzearen alde egin du, baita "protagonismoa biztanleriari itzultzearen" alde ere. Gisa berean, "ekonomia ondo badoa, pertsonei gaizki joateko printzipioaren aurka borrokatzeko" beharrizana nabarmendu du. 2008/11/05 - 17:37:06\nBenetako arazo estrukturalen inguruko eztabaida albo batera ez uzteko deia egin du Ibarretxek, krisia eta urgentzia izanagatik ere\nJuan Jose Ibarretxek benetako arazo estrukturalen inguruko eztabaida albo batera ez uzteko deia egin du, egun bizi diren krisi eta urgentzia egorengatik ere. Biarrizko IX. Foroa inauguratzeko ekitaldian, Eusko Jaurlaritzako lehendakaria harrokeriaren kontra agertu da, hori baita, bere ustez, egungo koiuntura ekonomikoaren jatorria. Jarrera horren helburua, Ibarretxe lehendakariak Biarritzen azaldu duenez, mundu mailako ordena berria lortzea da, eta horretarako hezkuntzan eta berrikuntzan ere inbertitzea gomendatu du. 2008/11/04 - 11:23:04\nIbarretxe: "Eusko Jaurlaritzak ez die nazioarteko lankidetzarako funtsei mugarik jarriko krisiaren aurkako borrokan"\nJuan José Ibarretxe lehendakariak adierazi duenez, Eusko Jaurlaritzak "ez ditu mugatuko" nazioarteko lankidetzarako xedatzen dituen funtsak krisi ekonomikoaren aurkako borrokan, zeren "ahalbide gehiago dutenek" ezin ditzakete ahaztu "gutxiago dutenak". Hori dela bide, baliabide gutxiago dituzten beste herrialde batzuentzako laguntzak ez "beheratzeko" konpromisoa berretsi du. 2008/10/29 - 10:53:01\nIbarretxe pozik berrikuntzaren eskumenaren eskualdaketagatik\nJuan Jose Ibarretxe lehendakaria pozik agertu da EAJk PSOEren Gobernuarekin garatutako "negoziazio onarengatik" Estatuko Aurrekontu Orokorren gaian eta baita berrikuntzaren alorreko eskumenak eskualdatzea lortu delako ere, nahiz eta "agoniazko negoziazioan atera" behar izan diren. Azaldu duenaren arabera, eskualdaketa "erabatekoa" izan behar da, eta, "zalantzarik gabe, krisialdiari irtenbide" hobea emateko balio izango du. 2008/10/23 - 13:23:08\nIbarretxek Euskal Herriak krisitik "sendoago" irten daitekeela berretsi du\nJuan José Ibarretxe lehendakariak adierazi duenez , Euskal Herria "ez da kikilduko" egungo krisi ekonomikoaren aurrean; izan ere, krisi horren atzean "harrokeria" dago, eta krisi horretatik euskal herritarrok "sendoago" irten gaitezke. Horretarako, une honetan eskaintzen zaien aukera aprobetxatzen jakin dezatela eskatu die enpresaburuei, eta ez ditzatela erabakiak "gerorako utz"; bestalde, "urrats sendoak emateko eta ideiak finantzatzeko" galdegin die aurrezki kutxei, eta euskal erakundeei, berriz, "inbertsioak egiteko eta beren beregiko laguntzak behar dituzten pertsonei laguntzen jarraitzeko". 2008/10/15 - 13:19:03\nIbarretxek epaia irailaren 15a baino lehen emateko eskatu dio Auzitegi Konstituzionalari\nJuan Jose Ibarretxe lehendakariak epaia irailaren 15a baino lehen emateko eskatu dio Auzitegi Konstituzionalari (egun horretarako aurreikusi dute Eusko Jaurlaritzak sustatutako kontsulta deitzeko data), ekimena konstituzionala den edo ez adieraziz, baiezkoan kontsulta egin ahal izateko. Ebazpena egun horretarako jakinarazi ezean, Auzitegi Konstituzionalaren aurrean ipinitako helegitearen bidez kontsulta esekita uzteko agindua kentzeko eskatu dio. 2008/07/15 - 15:44:03


Kaxildo Alkorta, pertsona irekia, elkarrizketa gozokoa - Euskaltzaindia\nKaxildo Alkorta, pertsona irekia, elkarrizketa gozokoa\n11 Urria 2021\n"Aspaldi izan nuen Kaxildo ezagutzeko zoria. 1980ko hamarkadan topo egin genuen itzultzaileon arteko bileretan. Nahiz eta bera itsasaldekoa izan eta ni baserrikoa, berehala sortu zen gure artean lotura estua (...)\nEuskararen batasunaren hasierak ziren eta eztabaida ugari zegoen bazterretan. Hala ere, argi genuen gure hizkuntzak aurrera egitekotan ezinbestekoa genuela euskara jantzia eta era berean ulergarria izatea. Lankide izateaz gainera, adiskide egin ginen. Ezagutuz gero, bizitza osorako egiten den horietakoa zen.\nGeroago, hainbat alditan elkarrekin bidelagun izateko zoria izan dugu. Gizon apala eta jatorra. Euskara benetan maite zuena. Eta Aulesti aldean egonaldiak egiten zituenetik bizkaiera barru-barrutik maite zuena. Horrek bultzatu zuen Mendebalde Kultur Elkartean gogotsu jardutera. Herritarren ahotik entzundakoak jaso eta aurreko gizaldietatik gugana heldutako altxorra maitasun handiz gordetzeko benetako ardura zuena. Itsaso inguruetako euskara ere maitatzeaz gainera, apartekotasunez jasotzen saiatzen zen.\nAzken urte hauetan Euskaltzaindian Euskalkien batzordean elkarrekin lan egiten jardun izan dugu. Oso gogotsu eta ardura handiz prestatzen zituen bere ekarpenak. Batzordeko taldekideok berbaren bat, eremu txikikoa zelako edo, baturako onartzen ez genuenean, barruko kexa agertzen zuen. Euskaraz erabilitako berba guztiak jaso nahi zituen.\nBaina, izan dut beste harreman estuagoa ere berarekin. Euskararen aldeko hainbat ekitalditan elkarrekin solasaldiak izateko aukerak baliatuz, ADOREZ hiztegietan parte hartzera ekarri genuen azkenaldian. Euskara ongi menperatzen zuten pertsonak behar genituen eta horretarako aproposa zen Kaxildo. Bere izena betiko geratuko da aipatua gure laguntzaileen artean gure Eskola Hiztegia eta Hiztegi Praktikoa hiztegi moderno bikainetan.\nPertsona irekia, elkarrizketa gozokoa, lagunen lagun zintzoa, kirolzale handia, euskararen maitalea izan dugu Kaxildo. Aurrerantzean beti gogoan izango dudan lagun on bat gutxiago izango dut. Agur, Kaxildo adiskidea, Jainko Aitaren etxean batu eta zoriontsu elkar besarkatu arte".\nPatxi Uribarren Leturiaga\nZuzendaritza batzordearen bideo bidezko bilera\nONDARE jardunaldiak. Luis Mari Zaldua. "Euskalduntze berantiarraren teoriaz"\nOnomastika batzordearen bilera, Gasteizen\nELAN egitasmoaren bilera, Bilbon, egoitzan\nOsoko bilkura, Gasteizen\nEBE batzordearen bilera, Donostian


2020/21eko Emakumezkoen Liga 2-ren egutegia - Euskal Saskibaloi Federazioa\nAlbisteak / Nabariak / 2020/21eko Emakumezkoen Liga 2-ren egutegia\n2020/21eko Emakumezkoen Liga 2-ren egutegia\nGaur goizean egin da Emakumezkoen Liga 2-ren 2020/21eko denboraldiaren zozketa. Eta derbiak izango ditugu lehen bi jardunalditan: Añares Rioja ISB-ak eta HGB Ausarta Barakaldo-k elkarren aurka jokatuko dute lehen jardunaldian, Urriaren lehen asteburuan. Eta astebete geroago, Alberto Cearen neskek GDKO Ibaizabal hartuko dute.\nLehen itzuliko azken jardunaldira arte itxaron beharko dugu hirugarren derbiaz gozatzeko. Gabonetako etenaldiaren aurretik, Añares Rioja ISB-ren entrenatzaile berria den Andoni Lazkanoren neskek GDKO Ibaizabal-en aurka jokatuko dute.\nDenboraldi honetan, formatua aldatu du LF2-ak: 14 taldeko 3 multzo izango du. Multzo bakoitzako lehen lau sailkatuek Igoera Fasea jokatuko dute eta LF2 Pro txapelketarako txartela lortuko dute. LF2 Pro da Espainiako Saskibaloi Federazioak sortu nahi duen lehiaketa berria.\n23 uztaila, 2020|Liga Femenina 2, Nabariak|


Adrenalina - Wikipedia, entziklopedia askea.\nGiltzurrunetatik hurbil dagoena\nAdrenalina, epinefrina ere deitua, giltzurrungaineko guruinek jariatutako hormona da, C9H13NO3 formula duena. Katekolamina bat da, hots, katekol eta amino taldeak dituen molekula bat. Katekolamina guztien antzera tirosina aminoazidotik eratorria da.\nAuvi-Q (en) , epinephrine autoinjector (en) , Adrenalin (en) eta Symjepi (en)\nopen-angle glaucoma (en) , bihotz-biriketako geldialdi, airway obstruction (en) , Hipotentsio, bradikardia, Shock septiko, anafilaxi, Fibrilazio bentrikular eta janari-alergia\nAdrenoceptor alpha 1A (en) , Adrenoceptor alpha 1B (en) , Adrenoceptor alpha 1D (en) , Adrenoceptor alpha 2A (en) eta Adrenoceptor beta 2 (en)\nAlpha-adrenergic agonist (en) , Adrenergic beta-2 Agonists (en) , adrenergic beta-agonists (en) , Neurotransmisore eta stress hormone (en)\nHormona izateaz gain adrenalina ere neurotransmisorea da, hots, neuronen arteko edo neurona bat eta beste zelula baten arteko mezu elektrikoen transmititzailea.\nGiltzurrungaineko guruinek bi zati dituzte: azala eta muina. Azalak kortisona, kortisola eta aldosterona hormonak jariatzen ditu (hormona esteroideak). Muinari, berriz, adrenalina eta noradrenalinaren ekoizpena dagokio.\nMuinak nerbio-bukaera ugari ditu, oso inerbatua da. Azalak, aldiz, ez.\nLotura estua dago nerbio-sistema eta katekolaminen artean. Jakina da, esaterako, nerbio-sistemaren zati batzuen estimulazioak (hipotalamoarena, adibidez) adrenalinaren askapena eragiten duela.\nAlderantziz, adrenalinak ere nerbio-sistema begetatiboari eragiten dio, nerbio-sistema sinpatikoari batez ere.\nAzkenik, hainbat nerbio-kinadak adrenalinaren askapena eragiten dute, giltzurrungaineko muinari ukitzen baitiote.\nodoleko glukosa maila igotzen du. Horretarako gibelean eta giharretan dagoen glukogenoa erabiltzen du, bere hidrolisia bultzatuz (glukagoi hormonaren antzera jarduten du, beraz).\nbihotz-taupadak azkartzen ditu, erritmo kardiakoa handituz\nodol zirkulazioa bizkortzen du; ondorioz, odol gehiago iristen da giharretara.\nLaburbilduz, arnasketaren eta erritmo kardiakoaren aldaketek eta glukosa eta oxigenoaren ekarpenak giharrei prozesu katabolikoen areagotzea eragiten dute, energia gehiago agertuz. Arrisku baten aurrean giharrek behar duten energia eskura izaten dute adrenalinari esker.


Nazioarteko ekarpenek uxatu dute, momentuz, gosetea Somalian | El Diario Vasco\nInternacionalNazioarteko ekarpenek uxatu dute, momentuz, gosetea Somalian\nNazioarteko ekarpenek uxatu dute, momentuz, gosetea Somalian\nArtxiboko argazkian, ur-garraiaketan Somaliako lur idorrean. / REUTERS\nRefugees International gobernuz kanpoko erakundeak adierazi du "erantzun azkarrak" lagundu duela egoera "katastrofikoa" izan aurretik egonkortzen\nAGENTZIAK Jueves, 24 agosto 2017, 16:22\nEmaile nagusien (Estatua Batuak, Erresuma Batua eta Europar Batasuna) ekarpenei esker, lortu da oraingoz gosete-mehatxua uxatzea Somalian, Refugees International gobernuz kanpoko erakundeak azaldu duenez.\nSomalia ez da klimaren aldaketari egozten zaion azken urteetako lehorte jarraitu eta bortitzaren ondorioz muturreko egoeran dagoen Afrikako herrialde bakarra. Kenia eta Etiopiako biztanleak ere gogor jo ditu egoerak, ur faltaren ondorioz uztak galdu eta jatekorik gabe gelditu baitira milioka pertsona. Somalia, ordea, herrialde bereziki ahula da, eta populazioaren erdiari eragiten dio arazoak. Askorentzat, irtenbide bakarra Etiopiara ihes egitea da... Nazio Batuen Erakundearen arabera, sei milioi pertsonak behar dute premiazko laguntza Somalian, lehendik ere oso pobreak ziren laborariak ezer gabe gelditu direlako.\nNoizbehinka, ordea, zabaltzen dira berri onak, eta Refugees International-en txostenak azpimarratu du larrialdari aurre egiteko abian jarrita zeuden zenbait proiektuk lortu dituzten diru-laguntzei esker zertxobait arindu dela egoera. Proiektu horien xedea da kaltetuei dirua aurrezten laguntzea, mailegu- eta aurrezpen-programei esker, eta janari-biltegiak egitea, ez daitezen euren lurretatik mugitu.\nZenbait gobernuren finantzazio-programetan izan diren aldaketek ahalbidetu dute, aldaketa horiei buruzko xehetasun gehiago ematen ez duen GKEak dioenez, "programa horiek modu eraginkorragoan kudeatzea eta 2016ko ekainean lehorteak luze joko zuela jakin zenetik aurreikusten zen larrialdiari aurre egitea".\nHala, "gosetearen iritsiera iragartzen zuten aurreneko zantzuen aurreko erantzun azkarrari esker, Somalian lanean ari diren erakundeak eta naziaorteko emaileak katastrofikoa izateko bidean zen egoera egonkortzeko gauza izan dira". Azpimarratu dute, halaber, "helburuak eta jarraibideak ondo zehaztu izanak eta epe luzerako estrategiak sortzen eta ezartzen hasteak" asko lagundu duela.\nRefugees International-ekin lan egiten duen Mark Yarnell abokatuak, azken asteetako lorpenak ukatu gabe, esan du etenik ez duen elikadura-krisia konponbidean jartzeko Somaliak bakea eta gobernu egonkorragoa behar dituela. Hori agian lortuko da baina, "tamalez -esan du-, ezin izango dugu sekula saihestu klimaren aldaketa".\nOcho desaparecidos por un deslizamiento de tierras en los Alpes suizos La fiscalía danesa acusará al inventor danés de asesinar a la periodista Kim Wall


Euskaraz – EkoOn\nTRANSIZIOA ENERGETIKOKO PROZESUAK AKTIBATZEN\nPertsonen parte-hartzean oinarritutakoak, haien partaidetza funtsezkoa delako.\nKlima-aldaketaren aurkako borrokan lagunduko duen energia-eredu berri bat bultzatzea.\nTrantsizio energetikoko prozesuak aktibatzea eremu publikoan eta pribatuan. Ohitura onak, aurrezpen eta eraginkortasun energetikoa, berriztagarriak.\nekoOn izaera sozialeko tokiko erakunde bat da, Euskadin ecooo irabazi-asmorik gabeko enpresarekin lankidetzan diharduena. Ecooo energiaren arloan herritar parte hartzeko estrategietan aitzindari eta erreferentziazko enpresa da.\nGure helburua da eredu energetiko berri baterantz trantsizioa bultzatzea, garbia, merkea, iraunkorra eta herritarren esku dagoena, garapen iraunkorra lortzeko eta klima aldaketari aurre egiteko. Egungo eta etorkizuneko belaunaldiekiko dugun konpromisoa eta erantzukizuna da gure lana garatzeko orduan motibatzen gaituena.\nEnergiaren eremuan zentratzen dugu gure jarduera, energiak duen izaera erabat transbertsalagatik. Hain zuzen ere, kudeaketa, aurrezpen, eraginkortasun energetiko eta berriztagarrien ezarpenerako proiektuak garatzen ditugu, arlo publikoan zein pribatuan.\nekoOn enpresako kideek energiaren eta parte-hartzearen arloan dugun esperientzia zabala pertsonen eta erakundeen eskura jartzen dugu, pertsonen parte-hartzean oinarritutako trantsizio energetikoko prozesuak aktibatzeko eta garatzeko, ezagutzak, tresnak, estrategiak eta dinamika ezberdinak eskainiz.\nPertsonen parte-hartzea funtsezkoa da trantsizio-prozesuak gauzatzeko; izan ere, pertsonak gabe, haien aktibazio, kontzientziazio eta inplikaziorik gabe, prozesu horiek ez dira emango edo porrotera kondenatuta egongo dira.\nPertsonen parte-hartzea funtsezkoa da, pertsonarik gabe, pertsonak aktibatu gabe, kontzientziatu gabe eta inplikatu gabe, trantsizio energetiko prozesuak ez direlako emango.\nEraginkortasun energetikoan eta energia berriztagarrietan espezializatutako industria-ingeniaria, bai administrazio-arloan, bai arlo pribatuan. GoiEner S.Coop. herri kooperatibako bazkidea eta Gure Energia (Energia Eredu Berriaren Aldeko Plataformako euskal taldea) erakundeko kidea.\nNekazaritzako ingeniaria, Ingurumeneko masterra, Laneko Arriskuen Prebentzioko teknikaria eta Energia Eraginkortasuneko teknikaria. GoiEner S.Coop. herri kooperatibako bazkide sustatzailea eta Gure Energia (Energia Eredu Berriaren Aldeko Plataformako euskal taldea) erakundeko kidea.\nGaur egungo eta etorkizuneko belaunaldiekiko dugun konpromezua eta erantzukizuna da gure jarduera garatzeko orduan motibatzen gaituena.\nBeharrezkoa eta premiazkoa da energia-eredu garbi berri baterako trantsizioa egitea, aurrezpenean, energia-eraginkortasunean eta energia berriztagarrietan oinarrituta, garapen iraunkorra lortzeko eta klima-aldaketari aurre egiteko